Seventisiksersi su i bez prve zvezde tima Džoela Embida uspeli da savladaju Majami Hit sa 106:102, a po mnogim ocenama je ključnu rolu imao upravo Marjanović, koji se po prvi puta našao i u startnoj petorci domaćeg tima.\nDominirao je naš as, pa su po dolasku u svlačionicu svi čekali da uradi ono što je tradicija kluba iz Filadelfija - da pozvoni na zvonu. I to ne na bilo kom, već ono koje je simbol ovog grada, ali i borbe Sjedinjenih Američkih Država za nezavisnost.\nNaziva se Zvonom slobode, koje se od 1846. godine kada je nastala pukotina na njemu ne oglašava već predstavlja samo jedan od najpoznatijih relikvija ove zemlje.\nNaravno, Bobi je pozvonio na umanjenog replici tog čuvenog zvona i to na insistiranje trenera Breta Brauna. Svi igrači i članovi stručnog štaba su se okupila kako bi videli ovaj trenutak, a zatim aplauzom i zajedničkim pozdravom stavili tačku na novu pobedu.\nOvo je još jedan pokazatelj da je Marjanović možda i omiljeni lik u svlačionici ovog NBA tima, a to zvanje je dobio i usled dobrih igara, ali i veselog karaktera.


Brnabić: Sledeće nedelje sastanak Odbora o ustavnim amandmanima – Dnevni Magazin\nBrnabić: Sledeće nedelje…\nBrnabić: Sledeće nedelje sastanak Odbora o ustavnim amandmanima\nAna Brnabić je na konferenciji za novinare rekla da je inicirala sastanak sa predsednikom Skupštine Srbije Ivicom Dačićem i resornim parlamentarnim odborima za pravosuđe i ustavna pitanja o ustavnim amandmanima u oblasti pravosuđa.\n“Odbor za ustavna pitanja će naredne sedmice imati sednicu, a mi iz Vlade Srbije ćemo biti prisutni kako bismo dublje ušli u te izmene”, rekla je Brnabićeva, podsećajući da je Vlada Srbije 3. decembra usvojila inicijativu za izmenu Ustava i prosledila je parlamentu.\n“Time ulazimo dublje u taj proces i ostajemo na raspolaganju Skupštini za svu dodatnu logističku podršku. Pomoći ćemo da se organizuje dodatni sveobuhvatni dijalog, ako postoji potreba na tu temu”, dodala je ona.\nBrnabićeva je kazala da je ministarka pravde na početku svog mandata inicirala sastanak sa Društvom sudija Srbija, jer su oni bili najviše kritični prema amandmanima Vlade u prethodnom mandatu.\nRekla je da je vladavina prava važna tema i da želi društveni konsenzus o izmenama Ustava u oblasti pravosuđa.\nDo kraja aprila završetak rada na ZPP\nMinistarstvo pravde će do kraja aprila završiti rad na Nacrtu izmena i dopuna Zakona o parničnom postupku (ZPP), nakon čega će otpočeti javna rasprava, najavila je premijerka Ana Brnabić.\n“Izmene i dopune ZPP-a, na kojima je rad u toku, treba da ubrzaju suđenja i donekle smanje broj predmeta, da učine efikasnijim rad sudova i sudija, kao i svih zaposlenih koji rade na tim predmetima, kako bi građani u razumnom roku mogli da dobiju svoje sudske odluke”, precizirala je Brnabićeva.\nNakon javne rasprave, kako je rekla, Vlada će podneti predlog Skupštini za izmenu ovog važnog zakona, koje će umnogome doprineti tome da imamo efikasnije sudstvo.\nBrnabićeva je rekla i da je Ministarstvo pravde izradilo Nacrt strategije ljudskih resursa u pravosuđu, koje je uputilo na mišljenje Visokom savetu sudstva (VSS), Državnom veću tužilaca (DVT) i Sindikatu pravosuđa Srbije.\nNamera je, kaže, da se dodatnim zapošljavanjem i preraspodelama, pomogne sudstvu da bude efikasnije, manje opterećeno, a da građani dobiju suđenja u razumnom roku, što će, dodaje, unaprediti osećanje vladavine prava i pravde u Srbiji.\nTakođe, premijerka je navela da je Ministarstvo pravde, uz podršku Saveta Evrope i EU, izradilo Nacrt izmena i dopune Poslovnika o radu DVT, kojim se reguliše postupanje poverenika za samostalnost javnog tužilaštva.\nDodala je da se očekuje da se razmatranje tog pravilnika uvrsti na dnevni red jednog od prvih narednik zasedanja DVT-a.\nKoordinacija sa predstavnicima EU\nPremijerka je posebno navela i da Vlada, uz pomoć i podršku, i u stalnoj koordinaciji sa predstavnicima EU, radi na uspostavljanju jedinstvenog i centralnog sistema za upravljanje predmetima u pravosuđu, odnosno jednog IT sistema za pravosuđe.\nTakav sistem, ukazala je, ne poseduju ni mnoge države članice EU.\n“Ako uspemo da uradimo na najbolji način, to će nam omogućiti da imamo pravosuđe kakvo zaslužuju i građani i privreda, ali i celo naše sudstvo, da planira resurse, vreme”, rekla je Brnabićeva.\nOna je navela da je to ambiciozan projekat, čiji je okvir za implementaciju tri godine, kao i da je Delegacija EU u Srbiji objavila tender za IT sistem, a da sutra ističe rok za prijave.\n“Time pokazujemo opredeljenost za nezavisno pravosuđe, efikasno, odgovorno, kome Vlada stoji na raspolaganju za svaku vrstu podrške”, rekla je Brnabićeva.\n“Ovo ne radimo zbog EU, već zbog nas”\nBrnabić je negirala da je konferenciju posvećenu ustavnim amandmanima zakazala zbog rezolucije Evrospkog parlamenta u kojoj postoje zamerke na račun vladavine prava u Srbiji.\n“Sa pažnjom čitam svaku rezoluciju Evropskog parlamenta i tako sam došla do zaključka da mnogo radimo, a nedovoljno pričamo o tome šta smo uradili u oblasti vladavine prava”, rekla je ona.\nBrnabićeva je istakla da je današnja konferencija bila potrebna kako bi se prenelo šta se radi u toj oblasti i da se to ne radi samo što to EU zahteva od nas, već da je važnije da to radimo što verujemo i želim da živimo u društvu vladavine prava.\nPopović: Biće razmatrane zamerke struke na amandmane\nMinistarka pravde Maja Popović izjavila je da će sve primedbe strukovnih udruženja biti uzete u obzir u nastavku procedure za izmene Ustava Srbije u oblasti pravosuđa.\nNapomenula je da će upravo zbog zamerki koje su išle na Nacrt teksta ustavnih amandmana Ministarstva pravde, biti organizovana javna slušanja po svim gradovima u Srbiji.\nŠto se tiče zamerki za uređenje Pravosudne akademije, kojom treba da rukovode nosioci izvršne vlasti, tu primedbu ministarka smatra neopravdanom, jer takvi primeri postoje širom Evrope.\nDruštvo sudija Srbije: Najveća zamerka zbog Pravosudne akademije\nSnežana Bjelogrlić, predsednica Društva sudija Srbije kaže da je bolje da se Ustav ne menja, nego da se menja na način koje je predložilo Ministarstvo pravde.\n“Ovako kako je do sada napravljeno, složili smo se i Društvo sudija i neke druge organizacije, da je bolje da se Ustav ne menja, nego da se menja na način koje je predložilo Ministarstvo pravde”, rekla je Bjelogrlić.\nUkazala je da bi izbor sudija bio uslovljen obukom sudija u Pravosudnoj akademiji.\n“Na takvo jedno rešenje se stavlja najveća zamerka što ova Pravosudna akademija nema garancije nezavisnosti i osim toga i ne treba da kao jedna škola da bude ustavna kategorija, kao što nisu ni druge škole”, istakla je Bjelogrlićeva.\nJoksimović: Tražimo ono što je najbolje\nMinistarka evropskih integracija Jadranka Joksimović smatra da je jako važno da svi razumeju da ne postoji jedan model u oblasti uređenja i funkcionisanja pravosuđa s kojim Srbija mora da se usaglasi.\n“Ne idemo mi na usaglašavanje sa nekim postojećim modelom, već tražimo ono što je najbolje, što je u skladu najboljim praksama i da je zbog toga važna ova javna debata”, istakla je Joksimovićeva.\nBilčik: Početak konsultacija o međustranačkom dijalogu možda krajem aprila\nVlada usvojila više zakonskih predloga, “Sava centar” proglašen za spomenik kulture


Zakonom o zaštiti i održivom korišćenju ribljeg fonda uređuje se upravljanje ribljim fondom u ribolovnim vodama kroz zaštitu i održivo korišćenje ribljeg fonda, kao dobra od opšteg interesa u državnoj svojini.\nJP „Srbijašume“ ustupljena su na korišćenje sledeća ribarska područja: „Beograd“, „Dunav“ i „Mlava“.\nPo osnovu starateljstva nad zaštićenim područjima JP „Srbijašume“ je korisnik sledećih ribarskih područja: „Jelašnička klisura“, „Sićevačka klisura“, „Lepterija-Sokograd“, „Lazarev kanjon“, „Golija“, „Stara planina“, „Jerma“, „Zlatibor“ i „Radan“.\nUpravljanje ribljim fondom u JP „Srbijašume“ vrši se u skladu sa principom održivog korišćenja, koje doprinosi očuvanju diverziteta ihtiofaune i ekološkog integriteta vodenih ekosistema preko realizacije Programa upravljanja ribarskim područjem i Godišnjeg programa upravljanja ribarskim područjem.\nProgramima su definisane mere koje je korisnik obavezan da realizuje u cilju što odgovornije zaštite i održivog korišćenja ribljeg fonda.\nStrateški ciljevi upravljanja ribarskim područjima su:\nOdrživo korišćenje ribljeg fonda kroz primenu mera zaštite kojima se obezbeđuje ista struktura i stopa njegovog korišćenja u dužem vremenskom periodu;\nUnapređenje ribolova kroz poboljšano gazdovanje ribljim resursima radi razvoja i promovisanja ribolovnog turizma (na ribarskim područjima i u okviru zaštićenih područja);\nOdrživo korišćenje ribljeg fonda u okviru zaštićenih područja;\nProizvodnja i ponuda autohtonih vrsta riblje mlađi na ekonomskim principima u uslovima koji u najvećoj mogućoj meri odgovaraju uslovima u rekama kao prirodnim staništima stavljanjem reprocentra u funkciju kroz primenu novih tehnoloških postupaka u saradnji sa naučno-stručnim institucijama.


Posledice vakinacije od malih boginja se čuvaju kao državna tajna\nSmrt, kao neželjena reakcija\nVlada je donela zakon o obaveznoj vakcinaciji, ali vladina Agencija za lekove i medicinska sredstva odbija da na uvid da rezultate kliničkih ispitivanja dejstva obaveznih vakcina, tako da javnost ne može iz prve ruke da se upozna sa rizicima mogućih neželjenih dejstava. Ta dokumenta su zvanično proglašena državnom tajnom. Sa druge strane, upravo u slučaju obavezne vakcine Priorix (MMR) otkriveno je kako u zvaničnom uputstvu ALIMS-a ne stoji da ona u pet odsto slučajeva izaziva male boginje, a što se zvanično navodi u Nemačkoj.\nRepublička Agencija za lekove i medicinska sredstva (ALIMS) je zadužena za izdavanje dozvola potrebnih da bi neki lek smeo da se distribuira u Srbiji. Po zakonu, svaki proizvođač lekova koje želi da plasira na srpskom tržištu mora ALIMS-u da dostavi, između ostalog, i kliničke studije kako ti lekovi deluju i koje su neželjene reakcije.\nRepublička Vlada je obaveznim proglasila čitav niz vakcina različitih proizvođača. Najpoznatiji je GlaxoSmithKline, čije se predstavništvu u Srbiji nalazi na Novom Beogradu u ulici Omladinskih brigada 88, a koji proizvodi i vakcinu Priorix protiv malih boginja, zauški i crvenke.\nPriorix (poznatija kao MMR vakcina) je jedna od obaveznih vakcina koje su najviše osporavane u javnosti. ALIMS je u uputstvu namenjenom pacijentima koje može da se nađe na internetu, u tački 4 naveo čitav niz neželjenih reakcija na Priorix. Najčešće se pojavljuje crvenilo na mestu uboda i visoke telesne temperature od 38 i više stepeni.\nJedno od najtežih neželjenih dejstava, kako navodi ALIMS, je zapaljenje moždanih ovojnica, mozga, kičmene moždine i perifernih nerava, Guillain-Barr sindrom (ushodna paraliza do respiratorne paralize). Dakle, srpska vlada je kao obaveznu proglasila vakcinu koja od neželjenih dejstava ima i upalu mozga ili paralizu respiratornog sistema koja obavezno vodi u smrt.\nPitanje je koliko roditelja je upoznato sa ovim.\nSam proizvođač priznaje, a ALIMS navodi u svom Uputstvu, kako u pojedinim slučajevima ova vakcina može da izazove zauške iako je, zvanično, ona vakcina protiv zaušaka. Međutim, ALIMS ne navodi ništa u pogledu malih boginja.\nMeđutim, nemačka istraživanja pokazuju da MMR vakcina u čak pet odsto slučajeva dovodi do pojave malih boginja kod vakcinisanih osoba i da je to daleko češći slučaj, nego pojava zauški, na šta se upozorava u Srbiji. Zašto ALIMS to prećutkuje, ili je GSK propustio da o tome obavesti našu Agenciju?\nDa bi se saznalo koja su sve dejstva, a posebno neželjena dejstva vakcine, ALIMS-u se dostavljaju kliničke studije, koje su, po pravilu, dostupne javnosti. Osim u slučaju GlaxoSmithKline.\nDr Jovana Stojković je 12. aprila 2018. pismeno od ALIMS-a zatražila da joj se dostave, između ostalog, i kliničke studije za vakcinu Priorix. Već 24. aprila je dobila odgvor (zaveden pod brojem 012-00-00021-2018-9-001) kako to nije moguće zbog sprečavanja nelojalne konkurencije?!?\nDa je dr Stojkovićeva tražila sastav vakcine i način njenog spravljanja, mogli bismo da razumemo argumentaciju Agencije, ali ona je tražila na uvid rezultate kliničkih testiranja Priorix-a i ostalih vakcina iz programa obaveznog vakcinisanja Republike Srbije, kako bi se utvrdilo da li proizvođači daju nepotpune i lažne podatke ALIMS-u, ili ova agencija iz nekog razloga ne objavljuje sva neželjena dejstva koja proizvođači navode.\nPitanje na koje je ALIMS dužan da da odgovor jeste i kako je moguće da u Nemačkoj Priorix u čak pet odsto slučajeva izaziva male boginje kod vakcinisnih osoba, a da se to, navodno, ne dešava u Srbiji?!\nNajkasnije od 1998. godine i pojave kontroverznog izveštaja grupe autora okupljenih oko britanskog lekara Endrua Vejkfilda postoji sumnja da MMR izaziva autizam. Još pre ovog izveštaja, koji je pokrenuo lavinu diskusija na tu temu, vlada Japana je u aprilu 1993. povukla MMR vakcine iz upotrebe. Britanski premijr Toni Bler je u vreme diskusije oko štetnosti Priorix-a zvanično stao u odbranu vakcine, ali je iz predostrožnosti odbio da vakciniše svog najmlađeg sina Lea.\nOstaje pitanje da li je GSK sproveo klinička testiranja u vezi sumnji da vakcina služi kao okidač za pojavu autizma i koji su rezultati tih ispitivanja. To bi moglo da se sazna da je ALIMS ispunio svoju zakonsku obavezu i dr Stojkovićevoj dostavio traženu dokumentaciju. Očigledno da i proizvođač GSK i ovdašnja Agencija za lekove i medicinska sredstva imaju razloge zašzo kriju rezultate kliničkih testiranja kontroverzne vakcine.


Kosovo: Protest bivših pripadnika MUP-a Srbije\nBivši radnici MUP-a Srbije na Kosovu, koji zahtjevaju rješavanje njihovogradno – pravnog statusa, u skladu sa Ustavom i zakonima države Srbije,održali suprotest ispred zgrade Kancelarije za Kosovo u sjevernoj Mitrovici.\nOni su najavili da će , ukoliko njihov status ne bude riješen, premijera Srbije Aleksandra Vučića, čiji posjet Kosovu se očekuje u narednim danima, dočekati protestom.\nPredstavnik radnika Rajko Šekularac podsjetio je da su nakon Briselskog sporazuma i Uredbe vlade Srbije, na osnovu koje je prestao radni odnos radnicima MUP-a Republike Srbije, bivši radnici MUP-a upućeni u privremene ili kako ih zovu posebne penzije.\nŠekularac je kazao da su se bivši radnici MUP-a Srbije na Kosovu, nezadovoljni načinom na koji je to regulirano,u više navrata obraćali svim institucijama države Srbije da u skladu sa zakonomi Ustavom riješe njihov problem.\nNa sjeveru Kosova oko 160 radnika, među kojima su i policajci i administrativni radnici, nije integrirano u Kosovsku policiju.


Hag: Nastavljeno suđenje Radovanu Karadžiću\nTrvdnjom da ima dobre dokaze u svoju korist, te da svoju odbranu neće zasnivati na prebacivanju krivnje na druge, nekadašnji predsjednik Republike Srpske i politički lider bosanskih Srba Radovan Karadžić, danas je započeo uvodnu riječ na procesu koji se, po optužnici za najteže ratne zločine počinjene nad ne-Srbima u BiH, vodi protiv njega u Haškom sudu. On je danas odbio tvrdnju optužbe, iznijetu u skraćenoj i sažetoj optužnici haških tužitelja, da je bio na čelu udruženog zločinačkog poduhvata čiji je cilj bilo uklanjanje ne-Srba sa teritorija u BiH, koje su zamišljene kao srpske.\nOn je odbio i tvrdnju kako je cilj bilo stvaranje Republike Srpske. Umjesto toga cilj je bio očuvanje Jugoslavije, rekao je Karadžić, a kako to nije bilo moguće stvaranje RS ocijenio je kao "nužno zlo." Nasuprot, kako je rekao, 500 godina dugoj borbi srpskog naroda za opstanak u BiH, on je SDA označio ključnim krivcem za rat. Ta stranka je vodila ratnu politiku, koja je bila na štetu hrišćanske većine, Srba i Hrvata u BiH. Njen cilj je bila, rekao je Karadžić, fundamentalistička dominacija i stvaranje islamističke države.\nOn je i danas ustvrdio kako je on lično bio na meti NATO-a, te kako je postojao tajni sporazum sa Amerikancima o njegovom imunitetu. Da bi to ilustrovao, Karadžić je u sudnici pustio snimak razgovora bivše glavne haške tužiteljice Carle del Pnte i nepoznate osobe, na kojem se čuje kao gospođa Del Ponte kaže kako ima informacije o tome da je takav sporazum zaista postojao.\nSvoju uvodnu riječ Karadžić nastavlja sutra, dok je sud uvodnu riječ optužbe mogao čuti 26. oktobra prošle godine, kada su tužitelji najavili da će se fokusirati na neke od elemenata optužnice, prije svega na činjenincu da je Karadžić bio vrhovni komandant vojske bosanskih Srba, vojske čiji su pripadnici vršili etničko čišćenje Bošnjaka i Hrvata u brojnim dijelovima BiH, vojske koja je držala pod opsadom i terorisala Sarajevo, te počinila genocid u Srebrenici...\nTražeći produžetak roka za pripremu svoje odbrane, Karadžić je uložio žalbu na odluku Suda kojom se odbija zahtjev za odgodom početka procesa. Ukoliko se ova, posljednja, žalba odbije suđenje nekadašnjem lideru bosanskih Srba bi trebalo početi 3. marta, izlaganjem dokaza optužbe za zločine počinjene nad stanovnicima glavnog bosanshercegovačkog grada.\nNapomena: Video verziju izvještaja našeg dopisnika sa više izjava predstavnica udruženja "Majke Srebrenice" takođe objavljujemo na našoj web-stranici.


Burna jesen na finansijskim tržištima - Biznis i Finansije\nHome\tVestiEkonomija\tBurna jesen na finansijskim tržištima\nby bifadmin 24. novembra 2015.\nKao što je bilo najavljivano pre nekoliko meseci, aktivnost na finansijskim tržištima se tokom jeseni povećala. Vrednost mnogih finansijskih instrumenata kreće se u rasponima većim od uobičajenih, a u narednim mesecima pomaci bi mogli biti još i veći.\nNa valutnom tržištu je u poslednjih mesec dana došlo do naglog jačanja američkog dolara u odnosu na sve ostale najtrgovanije valute. Jačanje dolara je bilo očekivano i verovatno će se nastaviti na osnovu najavljenog početka dizanja kamatnih stopa od strane američke centralne banke.\nAnalitičari Admiral Markets-a smatraju da bi jačanje moglo biti najizraženije upravo u odnosu na evro jer postoji realna mogućnost da će ECB uskoro preduzeti mere koje će dodatno spustiti kamatne stope.\nU poslednjih mesec dana indeksi na razvijenim tržištima kao što su američko i nemačko nekoliko puta su rasli i slabili u rasponu većem od 5%, pa se posle dugog perioda stagnacije ponovo kreću uzlaznim trendom i približavaju rekordno visokim nivoima. S obzirom na očekivanu promenu u monetarnoj politici SAD, očekuje se da će vrednost akcija i berzanskih indeksa tokom narednih nekoliko godina rasti po mnogo nižim stopama nego što je rasla u prethodnim godinama.\nCena nafte i dalje pada. Iako se mnoge zemlje koje proizvode velike količine nafte žale na neodrživo nisku cenu, nijedna se za sada ne odlučuje na smanjivanje rekordno visoke proizvodnje jer bi si na taj način dodatno smanjili već niske prihode od prodaje nafte.\nZalihe nafte su takođe na rekordno visokim nivoima, pa mnogi špekulanti na finansijskim tržištima očekuju dodatan pad cene. Događaj koji bi mogao promeniti situaciju na tržištu nafte je sastanak predstavnika zemalja OPEC koji će se održati početkom decembra a na kojem bi čak i Saudijska Arabija mogla pristati na mere koje bi zaustavile dodatan pad cene.\nPlemeniti metali kao što su zlato i srebro sve više “gube sjaj”. Njihova cena ne prestaje da pada pa se nalazi na višegodišnjem minimumu. S obzirom na očekivani rast kamatnih stopa u SAD koji bi mogao potrajati godinama, sve više vlasnika zlata bi se moglo odlučivati na prodaju i stavljanje novca na štednju, koja će za razliku od zlata svake godine donostiti kakav takav prinos kroz kamatu. Postoji velika verovatnoća da će cena zlata sa sadašnjih 1.070 dolara po unci narednih meseci pasti ispod 1.000 dolara po unci.\nGas za industriju skuplji u Srbiji nego u EU


USAID izdvaja 8,8 miliona dolara za podršku zaštiti ljudskih prava u BiH - Snaga lokalnog\nHome USAID izdvaja 8,8 miliona dolara za podršku zaštiti ljudskih prava u BiH\nUSAID izdvaja 8,8 miliona dolara za podršku zaštiti ljudskih prava u BiH\nUSAID BiH pokreće novi program za podršku zaštite ljudskih prava u BiH, USAID/INSPIRE, za koji će biti izdvojeno 8,8 miliona američkih dolara.Program je najavljen na online konferenciji kojoj su prisustvovali predstavnici državnih ministarstava, direktorica Misije USAID-a u BiH, Nancy Eslick, direktor programa USAID/INSPIRE, Jasmin Bešić, načelnici i gradonačelnici iz nekoliko lokalnih zajednica iz BiH, kao i neki od korisnika programa.\n“U narednom periodu bit će nam potrebna sva moguća podrška od USAID-a i svih naših partnera kako bismo mogli realizovati ambiciozne ciljeve postavljene u akcionom planu za ravnopravnost LGBT lica, čije usvajanje očekujemo u prvom kvartalu naredne godine”, izjavio je ministar za ljudska prava i izbjeglice BiH, gosp. Miloš Lučić i dodao da je ovaj akcioni plan prvi ovakve vrste izrađen u institucijama BiH.\nMinistar Miloš Lučić\nPrisutnima na online konferenciji obratio se i stručni savjetnik za borbu protiv trgovine ljudima pri ministarstvu sigurnosti BiH, gosp. Sanin Prašović, koji je izjavio da trgovina ljudima predstavlja negativnu pojavu koja često ima karakteristike organizovanog kriminala. a ujedno je i teško kršenje ljudskih prava zagarantovanih međunarodnim pravom i Ustavom BiH. Izrazio je veliku zahvalnost USAID-u na kontinuiranoj podršci u borbi protiv trgovine ljudima u BiH.\nKroz ovaj program USAID će raditi na osnaživanju građana i institucija vlasti kako bi unaprijedili sveukupnu zaštitu ljudskih prava, usluga i prilika za zaposlenje za najranjivije osobe u BiH. Glavni cilj programa je da svi nivoi vlasti prepoznaju i uključuju organizacije građanskog društva i građane kao neophodne i respektabilne partnere u razvijanju javnih politika. Program će pružiti tehničku podršku kako bi bili izgrađeni kapaciteti organizacija i bh. institucija, a kako bi pružali bolje usluge marginaliziranim građanima.\n“Najranjivije grupe u BiH, kao što su pripadnici romske nacionalne manjine, osobe s invaliditetom i njihove porodice, ali i žene i djeca, kao i pripadnice i pripadnici LGBTIQ zajednica i dalje se suočavaju sa diskriminacijom i nedostatkom inkluzije. Trgovina ljudima ostaje jedan od najvećih izazova sa kojim se suočavaju vlasti u BiH. Bosna i Hercegovina je zemlja porijekla, tranzita i odredišta za djecu i odrasle, koji su žrtve trgovine ljudima”, izjavila je direktorica Misije USAID-a u BiH, Nancy Eslick.\nNancy Eslick, direktorica Misije USAID-a u BiH\nGlavne komponente Programa zaštite i promocije ljudskih prava su: dodjela grantova lokalnim organizacijama koje se bore protiv trgovine ljudima, koje promoviraju prava i dostojanstvo osoba s invaliditetom, pomoć lokalnim zajednicama da kreiraju održiv model koji će stimulirati formalno zapošljavanje ranjivih kategorija žena; LGBTQI osoba, te izgradnja kapaciteta USAID-ovih partnera, institucija i predstavnika vlasti da bolje štite prava onih građana koji su nedovoljno zastupljeni u javnosti.\n“Američka agencija za međunarodni razvoj USAID započela je novi program u Bosni i Hercegovini. Program pod nazivom INSPIRE ili, na našem jeziku, INSPIRACIJA. Inspiracija za ovaj program USAID-u bili su vidljiv napredak u razvoju zajednica i pozitivne promjene kod ljudi koji su na marginama društva, a postignute u okviru USAID-ovog Programa podrške marginaliziranim grupama (PPMG), koji traje od 2015. godine”, izjavio je direktor programa USAID/INSPIRE, gosp. Jasmin Bešić.\nUSAID/INSPIRE naslanja se na Program podrške marginaliziranim grupama (USAID/PPMG), koji je u dosadašnjem petogodišnjem radu, ostvario značajne rezultate u vezi s unaprjeđenjem položaja marginaliziranih grupa.


Počelo glasanje o Ursuli fon der Lajen za šeficu EK – SveVesti.net\nPočelo glasanje o Ursuli fon der Lajen za šeficu EK\nEvropski poslanici počeli su u utorak uveče da glasaju o kandidaturu Nemice Ursule fon der Lajen za šeficu Evropske komisije.\nIzvor: Beta utorak, 16.07.2019. | 19:33\nRezultat tajnog glasanja u Evropskom parlamentu u Strazburu treba da bude poznat oko 21.30, navodi agencija Frans pres.\nDa bi u novembru nasledila Luksemburžanina Žan-Klod Junkera, demohrišćanina što je i ona, i postala prva žena na čelu evropskog izvršnog tela, Ursula fon der Lajen treba da dobije apsolutnu većinu, odnosno 374 glasa, bez obzira na broj poslanika koji su glasali.\nU 2014. godini Žan-Klod Junker dobio je 422 glasa.\nUkoliko Ursula fon der Lajen danas ne uspe da dobije podršku EP, neće imati drugu šansu. Tada će Savet Evrope imati mesec dana da prijavi novog kandidata koji će biti predložen Parlamentu na potvrdu u septembru. Takva situacija bi mogla da izazove institucionalnu krizu u EU, navodi agencija Frans pres.\nTeoretski bi zbir glasova tri glavne parlamentarne grupe, EPP, desnica, socijaldemokate i liberali centristi iz grupe Obnovimo Evropu, gde se nalaze i predstavnici partije francuskog predsednika Emanuela Makrona, mogao da joj obezbedi komotnu pobedu, pošto zajedno imaju 444 glasa.\nMeđutim, nisu svi ubeđeni da je njen izbor dobar.\nSvakako Evropska narodna partija (EPP) i njenih 182 poslanika treba da podrže Fon der Lajen. Manje od pet glasova neslaganja očekuje se među 108 poslanika grupe Obnovimo Evropu, rekao je šef te grupe Dačijan Čološ.\nNajosetljivija situacija je kod socijaldemokrata. Grupa socijaldemokrata od 154 poslanika zvanično je danas na Tviteru navela da će podržati Fon der Lajen, jedan izvor iz te grupe rekao je da će oko dve trećine poslanika iz te grupe glasati za nju a oko jedna trećina protiv. Protiv će, prema tom izvoru, biti francuski socijalisti i nemački evroposlanici koji nisu zadovoljni kandidaturom svoje sunarodnice, s obzirom na teškoće u vladajućoj koaliciji u Nemačkoj gde su zajedno sa partijom hrišćanskih demokrata Angele Merkel.\nČetvrta politička snaga u Evropskom parlamentu, Zeleni, sa 74 poslanika, jasno su rekli da su protiv.\nKao mogući izvor nelagode za Ursulu fon der Lajen, odluku bi mogli da odnesu glasovi evroskeptika.\nKonzervatici i reformisti, CRE sa 62 poslanika su neodređeni. Druga populistička snaga od 14 poslanika italijanskog Pokreta pet zvezdica su najavili podršku.\nGrupa ekstremne desnice od 73 člana, među kojima su italijanska Liga, francusko Nacionalno okupljanje i nemački AfD, navela je da će glasati protiv. Najmanja grupa ekstremne levice sa 41 poslanikom takođe će biti protiv.\nUrsula fon der Lajen u utorak pre podne je četiri sata pred poslanicima izlagala svoj program.\nPrevious PSŽ doveo štopera, Dortmundu 31.000.000 evra\nNext Indija do kraja godine postaje jedna od pet najvećih svetskih ekonomija


Era Vodolije će promeniti svet\nod Tornado taj 2011-01-03, 03:33\nPostoje različita mišljenja o tome kada je nastupila era Vodolije. Po nekima, to se desilo otkrićem planete Uran 1781, posle čega je čovečanstvo nesvesno počelo da živi u skladu sa simbolikom znaka Vodolije kojim ova planeta vlada.\nDrugi, pak tvrde da se to desilo velikim saborom planeta 1962. godine u znaku Vodolije, a treći, pak, zasnivaju mišljenje na računici astronoma, koji su ulazak naše planete u sazvežđe Riba locirali 150 godina pre Hrista pa prema tome računica početka ere Vodolije zapada u 2010. godinu.\nZbrka oko ovoga uveliko zbunjuje poštovaoce astrologije pa se malo pažnje poklanja suštinskoj simbolici i promenama koje ovo doba donosi.\nDa bismo osetili direktan uticaj ere Vodolije, moramo potražiti simboliku koja je naglašena svuda oko nas. Najupečatljiviji primer ovog dejstva je razvoj kompjuterske tehnologije u proteklih 20-tak godina. U rekordno kratkom periodu ovaj vodolijski izum promenio je razvojni tok naše civilizacije.\nEgzaltiranost Merkura (svest, misao, reč) u znaku Vodolije proizveo je neviđeni bum u sferi komunikacije. Svedoci smo vrtoglavog razvoja brzine razmene informacija putem Interneta ili mobilne telefonije, kao i pojave novih vidova društvenih (Vodolija) zabava koje se odigravaju na, samo pre 15-ak godina, naučnofantastičan način. Sociolozi imaju pune ruke posla da objasne organizovane mreže kao što su fejsbuk, majspejs ili tviter.\nS punim pravom neuropsihijatri apeluju na poguban uticaj novog načina života. Niko ne zna kako će se to odraziti na generacije koje tek dolaze. Ipak, tok kojim je čovečanstvo nesvesno krenulo je nezaustavljiv. Dostupnost informacijama, mogućnost lakog učenja, otuđenje i promena osnovnih ljudskih osobina, praktično je robotizacija širokih narodnih masa. Sve je to uvod u skoru ekspanziju velikih naučnih otkrića koja su tek pred nama i koja će tek promeniti svet.\nS druge strane, izlaskom iz ere Riba, velike zakulisne radnje, zavere i civilizacijske prevare biće obelodanjene. Izlaskom Neptuna (zavera, tajna) iz znaka Vodolije 2012. godine čovečanstvo će se definitivno oprostiti sa zamućenim kolektivnim nesvesnim koje ga je pratilo proteklih 2.160 godina. Nastupa novo doba, zajedno sa svim svojim veštačkim tvorevinama koje će u potpunosti srušiti sisteme vrednosti koji su obeležili našu civilizaciju. Kao što je pojam "tranzicija" poguban za narod u državi koja pokušava da preuredi svoj sistem, tako je i prelazak iz jedne ere u drugu, nepojmljiv i svojevrsni je hendikep za savremenike koji su se u njoj zatekli.


Da li je rukovodstvo studenata u Sarajevu legitimno: Skupštini će biti upućen novi zakon - Klix.ba\n20.1.2019. u 10:44\nNakon što je 13 studentskih organizacija Univerziteta u Sarajevu napustilo jučerašnju sjednicu Skupštine Studentskog parlamenta Univerziteta u Sarajevu zbog niza prekršaja i nepravilnosti, oglasili su se iz Foruma Naše stranke.\n“Sjednicu na kojoj je izabrano novo rukovodstvo Studentskog parlamenta Univerziteta u Sarajevu, napustili su predstavnici 13 studentskih organizacija. To čini nelegitimnim novo rukovodstvo te institucije”, kazao je Faris šehović, predsjednik Foruma mladih Naše stranke.\nIstiče da mnoga dešavanja posljednjih godina ukazuju da politika uslovljava studentsko organizovanje i dovodi u pitanje svrhu postojanja institucije SPUS-a među populacijom koju formalno predstavlja – studentima.\n“Da li se oni bore za interese svojih političkih mentora među studentima ili se bore za interese studenata kroz učešće i u političkom životu, to je ono pitanje koje studenti s pravom postavljaju”, navodi Šehović.\nTim povodom Forum mladih Naše stranke, ističe, radi na pripremi Zakona o studentskom organizovanju koji će uvesti princip da se rukovodstvo bira po principu jedan student Univerziteta u Sarajevu - jedan glas, što bi dovelo do depolitizacije i demokratizacije studentskog organizovanja i SPUSa, smatraju u Forumu mladih.\nZakon o studentskom organizovanju Forum mladih planira predati u proceduru već na jednoj od idućih sjednica Skupštine Kanotna Sarajevo, da bi u idućoj akademskoj godini studenti imali mogućnost izbora rukovodstva na drugačiji način. Šehović ističe i druge elemente zbog kojih je ovaj Zakon bitan.\n"Osim što će svaki student UNSA imati mogućnost da direktno učestvuje u izboru rukovodstva, ovaj Zakon će da razvija kulturu participativne demokratije i približit će svakom studentu, budućem akademskom građaninu, važnost učestvovanja u demokratskim procesima. Smatram da je to jedan bitan element demokratskog društva koji se već dugo godina zanemaruje u BiH, a nama je cilj da ovakav koncept uvedemo na fakultete, a sutra i u srednje škole. Mi ćemo insistirati da se uvede koncept obaveznih debata između kandidata, predstavljane programa aktivnosti, predizbornih kampanja, direktnih razgovora sa studentima. Sve je to od elementarne važnosti da se studenti i učenici zaista upoznaju s tim šta znači birati i biti biran", zaključuje on.\nNaša stranka SPUS studenti\nNaša stranka pozdravila odluku SDP-a o Koaliciji 19 u Tuzlanskom kantonu


Ove aplikacije koje stalno koristimo najviše troše baterije i memoriju pametnih telefona - PORTAL REVIJE FOKUS\nPrema istraživanju, bateriju najviše troše aplikacije Fitbit i Verizon, koje koriste 14 od 16 dostupnih karakteristika uređaja. Obje navedene aplikacije ostvarile su rezultat od 92,31 odsto. Društvene mreže takođe puno troše bateriju. S obzirom na to da većina tih aplikacija koristi praćenje lokacije i učitavanje fotografija, kao i kameru uređaja, to je i očekivano\nIako su mobilni telefoni danas jači nego što su bili prije desetak godina, razvile su se i aplikacije od kojih neke brzo troše bateriju i memoriju.\nKompanija pCloud, koja se bavi računarstvom u oblaku, napravila je istraživanje kojim su pronašli “najveće ubice pametnih telefona”, odnosno aplikacije koje troše najviše energije.\nU svojoj studiji tražili su tri stvari: funkcije koje koristi aplikacija, potrošnju energije pri normalnom korišćenju i ima li aplikacija takozvani tamni način rada (dark mode). Kombinujući te rezultate, pCLoud je uspio da izračuna koje su od 100 najpopularnijih aplikacija “najveće ubice pametnih telefona”.\nPrema istraživanju, bateriju najviše troše aplikacije Fitbit i Verizon, koje koriste 14 od 16 dostupnih karakteristika uređaja. Obje navedene aplikacije ostvarile su rezultat od 92,31 odsto.\nDruštvene mreže, piše Oslobodjenje.ba, takođe puno troše bateriju. S obzirom na to da većina tih aplikacija koristi praćenje lokacije i učitavanje fotografija, kao i kameru uređaja, to je i očekivano.\nTop 10 aplikacija društvenih mreža koje predstavljaju pošast za bateriju uređaja:\nTags: baterijamemorijamobilni telefonitrošenje\nPrethodna priča Tim iz Sarajeva niže uspjehe: Dvije nagrade na WN Dev takmičenju za bh igricu "Bygone Dreams"\nSledeća priča Dejan Savićević pocijepao sliku sa Brankom Brnovićem tokom intervjua: “Ovoga nećemo pokazivati” (VIDEO)


Back TURIZAM TURISTIČKE ORGANIZACIJE Upola manje turista u Srbiji tokom 2020. godine\nutorak, 02 februar 2021 09:55\nDomaći gosti su najviše noćenja ostvarili u banjskim mestima (42 %) - u Vrnjačkoj Banji, zatim slede Sokobanja, Zlatibor, Kopaonik, Beograd….\nPosmatrano po mesecima, u julu 2020. godine ostvaren je gotovo identičan promet uz jedva primetno smanjenje od 3.4% u odnosu na jul 2019. godine, ali su zato avgust i septembar bili i te kako odlični meseci. U avgustu 2020. godine ostvareno je 25.3% više dolazaka domaćih gostiju u odnosu na avgust 2019. godine, a u septemberu 2020. godine domaćih gostiju je bilo više za 8.9% u odnosu na septembar 2019. godine.\nTuristi su u Srbiji, u decembru 2020. godine, ostvarili 59,9 odsto manje noćenja u odnosu na isti mesec prošle godine. U decembru je samo jedna destinacija ostvarila pozitivan ukupan broj turista u odnosu na decembar 2019 - Mokra Gora +12%.


Pravno obaveštenje | Bootik\nVlasnik ove veb stranice www.bootik.rs (“Veb”) je Filip Gvozdić PR NYK Sport, registrovani samostalni preduzetnik, sa sledećim identifikacionim podacima:\nSedište: Omladinski trg 14/5, Vršac\n(u daljem tekstu: Bootik)\nOva Pravno obaveštenje reguliše pristup korisnika (“Korisnik”) i korišćenje Veba u cilju pružanja informacija Korisniku u vezi sa Bootik-om, njegovim proizvodima, aktivnostima i promocijama.\nPristupanjem i korišćenjem Veba, Korisnik prihvata uslove iz ovog Pravnog obaveštenja, Politiku privatnosti i kolačića (“cookies”) i Politiku kolačića (“cookies”) ovog Veb-a.\nPre korišćenja Veb-a, Korisnik mora pažljivo pročitati Pravno obaveštenje, Politiku privatnosti i Politike kolačića (“cookies”), imajući u vidu da navedena dokumenta mogu biti prilagođena i/ili promenjena u bilo kom trenutku. Ako Korisnik ne prihvati uslove iz ovog Pravnog obaveštenja, on/ona ne može koristiti Veb ili njegov sadržaj.\nKORIŠĆENJE I FUNKCIJE VEBA\nKorisnik je saglasan da odgovorno koristi Veb, kao i informacije sadržane u njemu, te da je dužan da poštuje i da se pridržava pravila Veba i ovog Pravnog obaveštenja, kao i svih drugih neophodnih uslova koje Bootik može postaviti na Veb u navedene svrhe.\nNadalje, Korisnik ne sme učiniti nikakvu prekršajnu radnju s namerom oštečenja, zloupotrebe i/ili preopterećenja Veb-a, ili sprečavanja u bilo kom obliku njegovog normalnog korišćenja i funkcionisanja.\nKorisnik je upoznat sa činjenicom da, u slučaju nepoštovanja Pravnog obaveštenja, Politike privatnosti ili Politike kolačića (“cookies”), odnosno u slučaju neispunjenja drugih relevantnih uslova navedenih na Veb-u, Bootik zadržava pravo da ograniči, obustavi i/ili ukine Korisniku pristup Veb-u, koristeći bilo koju tehničku meru neophodnu za to.\nBootik nastoji da održi ispravno funkcionisanje Veb-a, da izbegne greške, ili, ukoliko je neophodno, da ih popravi, i da održava sadržaj Veb-a uredno ažuriranim. Međutim, Bootik ne garantuje dostupnost ili kontinuitet pristupa Veb-u, niti odsustvo grešaka u njegovom sadržaju, kao ni to da se isti ažuriraju shodno navedenom.\nPristup Veb-u i upotreba bilo koje informacije ili mehanizma sadržanog u Veb-u, vrše se pod isključivom odgovornošću Korisnika.\nBootik nije odgovoran za bilo kakvu štetu i/ili gubitak koji mogu da proisteknu direktno ili indirektno iz pristupa ili upotrebe informacija sadržanih na Veb-u, a posebno za bilo koju informaciju koja se odnosi na treća lica, uključujući, ali ne ograničavajući se na one proizvedene od strane operativnih sistema ili prouzrokovane virusima i/ili napadima na sistem. Takođe, Bootik nije odgovoran za štetu koju Korisnik može pretrpeti usled neadekvatnog korišćenja Veb-a, problema sa servisom ili pokrićem, prekida, nedostatka ili defekta u komunikaciji i/ili komunikaciji putem Interneta.\nŠtaviše, Bootik nije odgovoran za bilo kakvu štetu i/ili gubitak na softveru i/ili hardveru Korisnika koji proizilaze iz pristupa i korišćenja Veb-a.\nKorisnik je odgovoran za štetu ili gubitak bilo koje prirode koju Bootik može da pretrpi kao rezultat povrede bilo koje obaveze na strani Korisnika iz ovog Pravnog obaveštenja, odnosno drugih uslova postavljenih na Veb-u, i/ili važećih propisa u svakom trenutku.\nPOLITIKE U VEZI SA LINKOVIMA\na) Linkovi na Vebu\nTreća lica koja nameravaju da postave link Veb-a (“Vebsajt sa Linkom”) na vebsajtu, moraju da dobiju prethodnu saglasnost u pisanoj formi od strane Bootik-a, da se pridržavaju važećih zakona, i ni pod kojim uslovima ne smeju da čuvaju kako sopstveni, tako ni sadržaj trećeg lica koji: (i) je nezakonit, štetan, nasilan, rasistički, diskriminišući, ponižavajući, seksualnog karaktera itd; i/ili (ii) je neprikladan ili nepodoban u odnosu na delatnost Bootik-a.\nLink ni na koji način ne označava da Bootik podržava, promoviše, garantuje, nadzire i/ili preporučuje sadržaj i/ili usluge Vebsajta sa Linkom, niti je odgovoran za sadržaj koji se u okviru takvog Vebsajta nalazi.\nU slučaju nepoštovanja bilo kog od gore pomenutih uslova, Bootik će istog trenutka povući pristanak dat Vebsajtu sa Linkom, koji će biti obavezan da ukloni link.\nb) Linkovi za druge vebsajtove\nNa Vebu mogu biti sadržani i drugi linkovi koji omogućavaju Korisniku pristup drugim vebsajtovima (“Povezani vebsajtovi”).\nPostojanje Povezanih vebsajtova ni na koji način ne podrazumeva preporuku, promovisanje, identifikovanje i/ili usklađenost Bootik-a sa izjavama, sadržajem i/ili uslugama koje se pružaju preko Povezanih vebsajtova. Sledstveno, Bootik nije odgovoran za sadržaj i druge uslove Povezanih Vebsajtova, te je Korisnik jedina osoba odgovorna za proveravanje i prihvatanje istih pri svakom pristupu i svakoj upotrebi.\nNosilac svih prava intelektualne svojine koja se odnose na dizajn, baze podataka, osnovne kompjuterske programe (uključujući izvorne kodove), kao i različite elemente koji čine Veb (tekstovi, grafike, fotografije, video snimci, zvučni zapisi, kombinacije boja itd.) (“Sadržaj“), kao i na strukturu, izbor i redosled ovih elemenata, je Bootik ili lica na koja Bootik prenese navedena prava na osnovu ugovora o licenci. Svi logotipi sadržani u Veb-u (uključujući, ali ne ograničavajući se na, žigove i/ili dizajne), u svojini su Bootik-a ili lica na koja Bootik prenese navedena prava na osnovu ugovora o licenci.\nUpotreba Veb-a ne podrazumeva davanje bilo kog prava preko Veb-a ili njegovog Sadržaja.\nKorisniku je strogo zabranjeno da reprodukuje, preobražava, distribuira, javno objavljuje, čini dostupnim, izdvaja i/ili na bilo koji drugi način neovlašćeno koristi Veb, njegov Sadržaj i/ili logotipe Bootik-a.\nNeovlašćeno koriščenje Sadržaja, Veb-a i/ili logotipa Bootik-a, kao i bilo koja šteta nastala u vezi sa pravima intelektualne svojine čiji je nosilac Bootik, za posledicu može imati preduzimanje odgovarajućih pravnih radnji i snošenje odgovornosti koja iz navedenog proizilazi.\nAko je bilo koja klauzula iz ovog Pravnog obaveštenja proglašena potpuno ili delimično ništavom, takvo proglašenje ništavom ili poništenje će uticati samo na konkretnu odredbu ili njen deo, dok će preostali deo ostati na snazi, uzimajući u obzir samo tu odredbu ili njen deo koji je obuhvaćen povredom. Shodno navedenom, samo ništava ili nevažeća odredba ovog Pravnog obaveštenja će biti u potpunosti nevažeća, dok preostali delovi i odredbe iz Pravnog obaveštenja neće biti ništavi, nevažeći ili pogođeni usled ništavosti ili poništenja, osim u slučaju da isto na krucijalan i sveobuhvatan način utiče na ovo Pravno obaveštenje u celosti.


source.ba | Lejla Hatić i Hilmija Garibović moraju platiti 260.000 KM ljudima koje su reketirali po Sarajevu, osuđeni na ukupno 11 godina zatvora\nOpćinski sud u Sarajevu preinačio je presudu Lejli Hatić i Hilmiji Gariboviću, koji su sada osuđeni za iznudu i prevaru, a Garibović i za nedozvoljeno držanje oružja, piše danas Dnevni Avaz.\nLejla Hatić, inače supruga Mirze Hatića, osuđena je na jedinstvenu zatvorsku kaznu od pet godina i četiri mjeseca, a Garibović je dobio pet godina i osam mjeseci zatvora. Mirza Hatić ranije je osuđen na četiri i po godine zatvora, prenosi Avaz.\nLejla Hatić i Hilmija Garibović osuđeni su za reketiranje Mirze Dadića, zastupnika austrijske kompanije “Swietelsky” i poslovnog partnera bivšeg direktora “Željeznica FBiH” Narcisa Džumhura, inače Lejlinog oca. Od Dadića su 2014. godine, zajedno sa Mirzom Hatićem, prijeteći da će on i njegova porodica biti ubijeni ako Lejli ne nađe posao, iznudili više od 100.000 eura, prenose Avaz.\nIzmijenjenom optužnicom, Lejla Hatić i Hilmija Garibović osuđeni su i za prevaru bračnog para Ilde i Admira Berberovića. Lejla je 2013. godine obećala Ildi pronaći posao preko Hilmije Garibovića i tadašnjeg direktora Zavoda za zapošljavanje Igora Kamočaja. Berberoviću su dali više od 10.000 KM, a Ilda nikad nije dobila posao, prenosi Avaz.\nPrevara sa zaposlenjem Ilde Berberović otkrivena je kad je njen suprug Admir došao u kancelariju Igora Kamočaja tražeći da mu vrati novac ili da mu zaposli suprugu. Kamočaji nije imao pojma o čemu priča pa su otišli u policiju i prijavili slučaj, prenosi Avaz.\nTagovi: Hilmija GaribovicPresudaSarajevoSudjenjeLejla Hatic


Polovni Sullair oprema za kompresore oglasi za prodaju - Mascus Srbija\nNalazite se ovde: Mascus Srbija > Gradjevinarstvo > Oprema za kompresore > Sušilice sa kompresivnim vazduhom > Sullair\nPolovna Sullair sušilice sa kompresivnim vazduhom na prodaju\nPregledajte oglase polovnih Sullair sušilice sa kompresivnim vazduhom za prodaju širom Evrope. Najnoviji oglasi se nalaze na vrhu. Da biste sortirali ove polovne Sullair sušilice sa kompresivnim vazduhom kliknite na sort dugme kao što su brend, godište, cena, sati korišćenja, država. Da biste tražili polovne sušilice sa kompresivnim vazduhom za prodaju kliknite na link.\nSullair 900HAFT4IOpšte stanje (1-5): 3\n2012 2.978 h\nSjedinjene Američke Države, Great Bend, KS\nSullair MPB60AOpšte stanje (1-5): 3\nSullair 1600HAFDTQOpšte stanje (1-5): 3\n2007 3.627 h\nSullair TSR20AOpšte stanje (1-5): 3\n2008 17.067 h\nSjedinjene Američke Države, Harvey, LA\n2012 2.222 h\nOvde je kompletna lista polovnih Sullair sušilice sa kompresivnim vazduhom za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Sullair sušilice sa kompresivnim vazduhom koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”.


Srpska Bundesliga: Aleksandrov odličan u pobedi Oldenburga\nSrpski košarkaš Nemanja Aleksandrov nastavio je sa odličnim partijama u dresu Oldenburga, u osmom kolu Bundeslige u trijumfu nad Krajlcajmom sa 90:66.\nNajefikasniji u redovima Oldenburga bio je Brajan Kvoli sa 20 poena i 12 skokova, dok je Klemen Prepelič dodao 18 poena (šest trojki), osam asistencija i pet skokova. U redovima domaćeg tima, Šajron Ilaj je imao 17 poena, pet asistencija i četiri skoka, dok je Džordan Kalahen upisao 15 poena i pet asitencija.\nOldenburg je tako došao do šeste pobede ove sezone, uz koje ima dva poraza i sada drži četvrto mesto na tabeli, dok Krajlcajm ima dva trijumfa i šest poraza na 14. mestu tabele. Naredna utakmica košarkaše Oldenburga očekuje u sredu, kada u okviru šestog kola Evrokupa dočekuju Telekom Bon.\nDRAMA REŠENA SA OSAM METRA Micić i Efes savladali Markovićev Himki /VIDEO/\nKošarkaši Efesa, za koji nastupa naš Vaslije Micić, savladali su domaći Himki, čije boje brani Stefan Marković, rezultatom 85:84 (18:21, 27:16, 22:18, 18:29) u trećem kolu Evrolige, te su na taj način stigli do prve pobede u elitnom evropskom takmičenju.\nMakabi i sledeće godine u ABA ligi ako se u Izraelu ne ukine kvota stranaca\nVlasnik Makabija iz Tel Aviva David Federman saopštio je da će njegov tim pored Evrolige učestvovati u još samo jednom takmičenju.\nTEŠKO BEZ PLEJMEJKERA Zvezda nije isti tim bez Jovića!\nU poslednje tri utakmice košarkaša Crvene zvezde, vide se posledice neigranja vrsnog organizatora igre Stefana Jovića, koji najviše nedostaje centru Ognjenu Kuzmiću.\nPEŠIĆ NIŽE ČUDA Najefikasnija pobeda Barse posle 30 godina\nKošarkaši Barselone pregazili su Betis u 27. kolu ACB lige sa 121:56 i ostvarili najefikasniju pobedu u španskom prvenstvu još od 1988. godine.


Tanjug 21. februara 2020. 11:28\nBRISEL – Viši saradnici Saveta za politiku demokratizacije u Berlinu i Briselu, Bodo Veber i Tobi Vogel, u opširnoj zajedničkoj analizi za EUobzerver nastoje da dokažu da Miroslav Lajčak ne bi bio dobar izbor za specijalnog izaslanika EU za pregovore Beograda i Prištine, a u nizu razloga koje navode prvi je – jer dolazi iz zemlje koja ne priznaje nezavisnost tzv. Kosova.\nVeber i Vogal u tekstu pod nazivom „Zašto je Miroslav Lajčak pogrešan izbor za izaslanika EU“, ocenuju da, površno gledano, Lajčak deluje kao neko ko ima potrebne kvalifikacije za tu funkciju, jer govori srpski jezik i bio je izaslanik EU za nadgledanje referenduma o nezavisnosti Crne Gore 2006. i specijalni predstavnik EU za BiH od 2007. do 2009, kada je obavljajao i funkciju visokog predstavnika, a zna, kažu, i da „pliva“ u briselskoj birokratiji.\n„Uprkos ovim očiglednim kvalifikacijama, međutim, Lajčak je pogrešan čovek iz niza razloga“, smatraju Vogel i Veber.\nUkazuju da bi onda, ukoliko bi Lajčak bio imenovan, obojica visoko pozicioniranih diplomata EU, zaduženih za pitanje KiM, poticala iz zemalja članica koje ne priznaju tzv. Kosovo, a koje čine manjinu u EU, i oni bi nadgledali pregovore koji bi, po njima, trebalo da se završe tako što bi „Srbija priznala nezavisnost Kosova“.\n„Ovim bi se poslao snažan signal da EU zauzima strane“, kažu njih dvojica i primećuju da bi to značilo podršku predsedniku Srtbije, kojeg smatraju sve autoritarnijim, pred izbore.\nKao drugi razlog, navode da Lajčak ima „istoriju političkih neuspeha na Balkanu“.\nKao specijalni predstavnik EU i visoki predstavnik u BiH, Lajčak je učestvovao u „ozbiljnim političkim sukobima“ sa predstavnikom Srba u BiH Miloradom Dodikom.\n„Naglo je napustio mesto u Sarajevu nakon godinu i po dana na toj funkciji – uz objašnjenje da ne može da odbije ponudu Roberta Fica, tadašnjeg premijera Slovačke, da predvodi diplomatiju te zemlje – samo da bi narednih godina potkopao svog naslednika u Sarajevu“, tvrde oni.\nVogel i Veber dodaju, pozivajući se na brojne neimenovane izvore, da je Lajčak tražio mnogo širi portfelj od pregovora Beograda i Prištine, „iako je dobro znao da je ovo samo po sebi posao sa punim radnim vremenom“.\n„U regionu koji se bori sa napadima moćnih zvaničnika na medije, ne samo u Srbiji, imenovanje Lajčaka bi poslalo potpuno pogrešnu poruku, pružajući još jednu ilustraciju onoga što građani Balkana vide kao obrazac neuspeha zvaničnika EU“, ocenjuju Vogel i Veber.\n„Države članice EU zato moraju da spreče ovo imenovanje“, zaključuju Vogel i Veber.


Či gongom do zdravlja\nPromenom do optimalnog zdravlja i mira\nDOVEDITE SEBE U OPTIMALNO STANJE ZDRAVLJA I MIRA\nČi gong vam može pomoći ako:\nDosta vremena provodite sedeći\nIzlažete svoje telo raznim oblicima opterećenja i napora\nOporavljate se od povrede ili operacije\nOsećate bolove i zategnutost u leđima, vratu, ramenima\nImate visok ili nizak pritisak\nPatite od menstrualnih bolova ili ste u periodu menopauze\nImate astmu ili neki oblik alergije\nPatite od zatvora ili sindroma nervoznih creva\nNe možete da spavate, imate osećaj stresa, anksioznosti, nervoze i nezadovoljstva\nŽelite da održite svoje zdravlje\nŽelite da vodite zdrav(iji) način života\nBavite se ličnim razvojem\nŠTA DOBIJATE VEŽBANJEM ČI GONGA\nSistem vežbi i disanje koji možete primenjivati bilo kad i bilo gde\nVežbe će vam pomoći da se povežete sa svojim energetskim centrom (tan tijenom), budete stabilniji, uzemljeniji i koordinisaniji\nPovezaćete se i postati svesniji svog tela i uspostavićete bliskiji (voljeniji) odnos sa njim\nShvatićete na koji način vaše telo funkcioniše najoptimalnije i znaćete kako da ga dovedete u to stanje\nOvo znanje će unaprediti vašu već postojeću ličnu praksu, kao i vaše zanimanje, zdravlje i kvalitet života\nRadom na međusobnoj uslovljenosti uma i tela doprinećete poboljšanju vašeg sveukupnog fizičkog i mentalnog zdravlja, smirenosti i ravnoteži\nPostaćete opušteniji i uravnoteženiji\nIzgradićete fizičku snagu, energiju i samopouzdanje\nZnaćete kako da umirite vaš um i nervni sistem\nPROGRAM ZA POČETNI NIVO\nSedam statičkih poza\nNaučićete sedam statičnih poza. Mekim pokretima i svesnim disanjem naučićete kako da pažnju zadržite na telu, što je izuzetna tehnika koja vam može pomoći u stresnim trenucima.\nUpoznaćete se sa principima či gonga, osnovom teorije jin i janga, čija (vitalne energije), meridijana i 5 elemenata i kako vam to to praktično može pomoći u životu.\nRaspored za zimu/proleće 2020.\nČi gong za početnike i napredne polaznike\n19:00–20:00h (napredni nivo)\n20:15-21:15h (početni nivo)\nČasovi traju tokom cele godine, sa letnjom pauzom u julu i avgustu\nGrupni časovi su dobar način vežbanja či gonga tokom kojih stvarate dobru osnovu za samostalno vežbanje kod kuće. Na grupnim časovime učite vežbe disanja, Sedam statičkih poza, dinamičko podizanje nogu, a vežbate i meditaciju u sedećem položaju kako bi istražili navike u sedenju, držanju tela i disanju koje "izbacuju iz centra" telo i um i stvaraju napetost i neprijatnosti u svakodnevnom životu. Kad prepoznate i prihvatite destabilizujuće navike, stvarate uslove da ih svesno promenite. Na časovima dobijate smernice za precizno podešavanje, fokus je na telu, a svoje držanje i postojanje suštinski i sistematski menjate ka pravom, centriranom poravnanju.\nVežbajući u grupi, razvijate se za sebe, ali učite i od drugih.\nJelena Ačanski je či gong instruktor, facilitator za vođenu meditaciju i program primene koncepta svesne pažnje (mindfulness). Podstiče ljude da vide uzročno-posledičnu vezu između uma i tela i na taj način pozitivno menjaju percepciju i odnos prema sebi i drugima. Srećna je kada pronađete primenu principa či gong prakse u svakodnevnom životu. Učila je i predavala u Čang Maiju na Tajlandu pod vođstvom njenog či gong učitelja i doktora kineske medicine Ajahn Toha, tvorca Thai Qi Holistics sistema i centra u Čang Maiju /www.thaiqiholistics.com/.\nTokom vremena provedenog u centru, u potpunosti se posvetila praksi i asistiranju učitelju u tretmanima ljudi sa invaliditetom i povredama, i davanju či gong časova u lokalnim studijima u Čang Maiju. Jelena širi svoj rad u obliku kurseva, radionica i retreat-a poslednjih nekoliko godina na Tajlandu, Baliju /www.6elementsretreats.com/ i u Srbiji.\nUpišite svoju e-mail adresu kako bi dobili obaveštenja o budućim predavanjima, promotivnim časovima, radionicama i časovima či gonga\nUpis novih polaznika za 2020. godinu u februaru i septembru


UNICEF: Širom sveta radno angažovano više od 160 miliona dece | Novosadski informativni portal 021\nProcena je da bi zbog rasta siromaštva i socijalne ugroženosti taj broj mogao da poraste za još 8,9 miliona već do kraja 2022. godine, ukazuje se u najnovijoj studiji Međunarodne organizacije rada i UNICEF.\nSocijalna zaštita smanjuje porodično siromaštvo i ugroženost, ključne uzroke dečjeg rada, navodi se u tom dokumentu MOR i UNICEF, uz ocenu da se premalo napredovalo u obezbeđivanju uslova da sva deca uživaju socijalnu zaštitu, preneo je portal Nezavisnost.org.\nŠirom sveta, 73,6 odsto, ili približno milijardu i po dece, uzrasta do 14 godina, ne prima porodičnu ili dečju novčanu naknadu, a taj veliki jaz u socijalnoj zaštiti mora se brzo eliminisati, zaključuju MOR i UNICEF.\nVlade mogu sprovoditi niz politika za unapređenje socijalne zastite, ali ako kreatori politika ne budu delovali odlučno, pandemija kovid-19, aktuelni ratni sukobi, rastuće siromaštvo i klimatske promene samo će povećati rasprostranjenost dečjeg rada, ukazuje se u studiji.\nU cilju jačanja sistema socijalne zaštite za prevenciju i eliminaciju dečijeg rada, MOR i UNICEF su definisali niz preporuka, među kojima su da se mora zatvoriti jaz u pokrivenosti dece socijalnom zaštitom, izgraditi integrisani sisteme socijalne zaštite, obezbediti da program socijalne zaštite bude inkluzivan i osetljiv na rad dece kako bi se on maksimalno smanjio.\nJapanska vlada pozvala je danas 35 miliona stanovnika Tokija i okoline da koriste manje struje i upozorila da će snabdevanje strujom biti otežano zbog toplotnog talasa, prenosi BBC.\nTurska se neće pridružiti sankcijama koje su zemlje Zapada uvele Rusiji zbog rata u Ukrajini, izjavio je portparol turskog predsednika Ibrahim Kalin.\nFOTO, VIDEO: Stanovnici Ekvadora blokirali deo zemlje zbog skupog goriva - predsednik smanjio cene\nPredsednik Ekvadora Giljermo Laso najavio je smanjenje cene goriva posle dve nedelje protesta koji su blokirali deo zemlje.\nNepoznati napadači u blindiranim vozilima ubili šest policajaca u Meksiku\nNepoznati napadači u blindiranim vozilima ubili su šest policajaca i ranili četvoricu na severu Meksika, saopštile su jutros lokalne vlasti.\nI Francuska možda ponovo aktivira centralu na ugalj\nCentrala na ugalj na istoku Francuske zatvorena 31. marta mogla bi ove zime ponovo da bude pokrenuta s obzirom na situaciju u Ukrajini i napetosti na tržištu energenata.\nFOTO: Inspekcija pre ti godine izdala nalog za popravke - tek sada sledi sanacija mosta na Mišeluku\nFOTO: Deca na putu - Borba stanovnika vrdničke ulice za saobraćajnu signalizaciju


TotalCar.rs » Automobil koji pleše kao Majkl Džekson\nnovo, Video, zanimljivo\nImpresivan „Jutjub“ video pokazuje nam neverovatan set točkova koji omogućavaju automobilu da se kreće u svim pravcima i da se rotira u mestu za 360 stepeni. Engleski pronalazač Metju Lidijard je revolucionarne gume isprobao na svojoj „tojoti eho“ i posle klipa na internetu očekuje poziv zainteresovanih proizvođača.\nAutomobil se kreće sa jedne na drugu stranu kao da je pod hipnozom, elegantno kao plesač i bez napora. Točkovi se kreću pod uglom od 90 stepeni u odnosu na karoseriju i zato izgleda kao da automobil klizi po površini.\nMetju kaže da ovi točkovi mogu da se (bez prepravljanja) koriste praktično na svim automobilima i da su dizajnirani da rade u svim vremenskim uslovima. Britanski pronalazač očekuje da će privući pažnju kompanija „Goodyear“ i „Honda“.\nSEMA 2015: COPO Camaro (2016)\nNe pokušavajte ovo kod kuće: Porsche vs Lamborghini\n„Zastavini“ radnici radosni i na poslu\nBela boja automobila najpopularnija u 2014.


Fokusirani ljudi ne obavljaju dva posla u isto vreme: Odredite prioritete!\nOni izbegavaju ovo\nMorate da izbegavate neke poslove ako hoćete da ostanete fokusirani i uspete\n23.04.2014. - 19:44h 08:50h Autor: index.hr\nAko je vaš cilj da postignete uspeh i budete srećne sa svojim životom, onda biste trebale znati koje stvari izbjegavaju fokusirani ljudi.\nDobro je poznato da je za uspeh potreban naporan rad u kombinaciji sa strpljenjem. Uspešni ljudi uvek su usredsređeni na svoje ciljeve, bez obzira na dosadu ili težinu zadatka, koju smo svi okusili najmanje jednom. Donosimo nekoliko stvari kojima se takvi ljudi ne zamaraju.\nNe obavljaju više važnih zadataka u isto vreme\nKako upozoravaju stručnjaci, ovo je definitivno jedna od važnijih stvari koju usredsređeni ljudi ne rade. Oni imaju tendenciju svu pažnju da posvete sadašnjem zadatku te tako smanjuju rizik od grešaka. Takođe, oni ne žive u svojoj prošlosti, jer znaju da ništa više ne mogu promeniti pa ni ne žele na tako nešto da gubite svoje dragoceno vreme.\nOdugovlačenje je velik problem za mnoge ljude. Ponavljajte sebi da sa odgađanjem uvek dolazi više stresa, a to je ono što definitivno ne trebate.\nNe trebaju tuđa odobrenja\nOni znaju što žele sa svojim životom, rade na tome i preuzimaju odgovornost za svoje postupke. Mišljenje drugih ljudi ih ne zanima te ne žive po njihovim očekivanjima, već svojim.\nNe dopuštaju da ih neko ometa\nDrugim rečima, fokusirani ljudi uklanjaju sve smetnje iz svoje okoline. Oni su svesni da postoje stvari koje ih mogu kočiti na njihovom putu do uspeha, znaju ih prepoznati i odupreti im se.\nNe traže izgovore za svoje ponašanje\nTo ne zači da oni ne znaju kad greše ili misle da se to njima ne može dogoditi, već preuzimaju odgovornost za svoje postupke, gledaju što mogu naučiti iz tog iskustva te kreću dalje. Ako im je nešto jako važno, oni će učiniti to čak i ako se ne osećaju potpuno spremni u tom trenutku. Oni znaju da ne postoji savršeno vreme ili uslov za nešto.


Mira Adanja-Polak | prisluškivanje\nKako nas prisluškuju – 31. maj 2020.\n„Mira Adanja Polak – ekskluzivno“, nedelja, RTS 2, 15.28 Časlav Maksić je master nauka, i to onih koje svojim znanjem dopiru do najtananijih skrivenih veština koje su danas na ceni. Radeći kao rukovodilac grupe za informacionu bezbednost i interoperabilnost organa državne uprave, Časlav Maksić je i sudski vestak za informatičku forenziku…\nKako nas prisluškuju – 8. septembar 2019.\n„Mira Adanja Polak – ekskluzivno“, nedelja, RTS 2, 17.19 Časlav Maksić je master nauka, i to onih koje svojim znanjem dopiru do najtananijih skrivenih veština koje su danas na ceni. Radeći kao rukovodilac grupe za informacionu bezbednost i interoperabilnost organa državne uprave, Časlav Maksić je i sudski vestak za informatičku forenziku…\nKako nas prisluškuju – 10. septembar 2017.\n„Mira Adanja Polak – ekskluzivno“, nedelja, RTS 2, 16.00 Časlav Maksić je master nauka, i to onih koji svojim znanjem dopiru do najtananijih skrivenih veština koje su danas na ceni. Radeći kao rukovodilac Grupe za informacionu bezbednost i interoperabilnost organa državne uprave, Časlac Maksić je i sudski veštak za informatičku forenziku…\nKako nas prisluškuju – 21. maj 2017.\n„Mira Adanja Polak – ekskluzivno“, nedelja, RTS 2, 15.30 Časlav Maksić je master nauka, i to onih koji svojim znanjem dopiru do najtananijih skrivenih veština koje su danas na ceni. Radeći kao rukovodilac Grupe za informacionu bezbednost i interoperabilnost organa državne uprave, Časlac Maksić je i sudski veštak za informatičku forenziku…


Nedostaju nam hoteli sa tri zvezdice\nHome // Hrana i Piće // Vesti // Nedostaju nam hoteli sa tri zvezdice\nU Srbiji je sve više luksuznih hotela sa četiri i više zvezdica, samo u prestonici ih je 47. Međutim, ono što nedostaje su komercijalni hoteli sa tri zvezdice i pristupačnom cenom. Hoteli sa četiri i pet zvezdica jesu najtraženiji među poslovnim ljudima, međutim, kako bi se generalno povećao broj turista, potrebni su jeftiniji hoteli.\nPoređenja radi, u Pragu godišnje smeštaj traži više od pet miliona turista. Od oko 900 hotela, najtraženiji su oni sa tri zvezdice. Za noćenje u takvom hotelu, u proseku se plaća između 15 i 20 evra. Zato je samo u prva tri meseca ove godine Prag posetilo oko 1,3 miliona turista.\nU Udruženju hotelijera Srbije saglasni su da nam nedostaju hoteli koji mogu da prihvate velike grupe, uz napomenu da je zarada u masovnosti, a ne u malom broju turista koji plaćaju mnogo. Treba da izgradimo hotele koji su prihvatljivi za turiste koji mogu da plate cenu od 25 i 30 evra koliko je u Pragu i Budimpešti.


Još dvojica demokrata se povukla iz trke - Američki izbori 2020\nEndru Jang, preduzetnik i demokratski kandidat bez prethodnog političkog iskustva koji je privukao simpatije sa obe strane američkog političkog spektra, pred publikom u Mančesteru, u Nju Hempširu, izjavio je da se povlači iz trke za predsednika Sjedinjenih Država.\nOdluka o okončanju njegove predsedničke kampanje je usledila nakon razočaravajućih rezultata na unutarstranačkim izborima u Nje Hempširu, državi u koju je njegov predizborni tim uložio mnogo vremena i resursa. Jang se povukao iz trke u trenutku kada je ostalo još mnogo vremena do utvrđivanja konačnih rezultata izbora u Nju Hempširu. Uoči samih izbora, Jang je izjavio da će se najverovatnije povući ukoliko bude imao nezadovoljavajuće rezultate.\nOn se takođe nije najbolje proveo ni na prvim primarnim izborima u Ajovi, gde je zauzeo 6. mesto sa svega 1% osvojenih glasova, niti na poslednjoj demokratskoj debati u Mančesteru, u Nju Hempširu, gde je od svih učesnika dobio najmanje vremena za iznošenje svojih stavova.\nKao kandidat za demokratsku nominaciju, bio je najviše poznat po zagovaranju uvođenja univerzalnog osnovnog dohotka i upozoravanju na izazove koje sa sobom nosi automatizacija. Njegov glavni plan bio je da svakom građaninu Sjedinjenih Država garantuje prihod od 1.000 dolara mesečno. Činilo mu se to kao najbolji lek za nezaposlenost i druge probleme izazvane automatizacijom, koju je video kao jedan od glavnih razloga za pobedu Donalda Trampa na predsedničkim izborima 2016. godine.Vitalnost i dugotrajnost njegove predsedničke kampanje je iznenadila mnoge posmatrače američkih predsedničkih izbora koji su predviđali njen mnogo brži i raniji krah.\nOsim Janga, iz trke se povukao i demokratski kandidat Majkl Benet. Imajući u vidu da je dobio najmanje glasova u Nju Hempširu (svega oko 0,3%), kao i da je sličan rezultat ostvario i na kokusu u Ajovi, takav ishod se mogao i očekivati. Senator iz Kolorada nije uspeo da pridobije srca demokratskih birači, kao ni finansijera. Prikupio je desetostruko manje novca od Sandersa, Bajdena, Vorenove, Butidžidža, Blumberga, Stajera, pa čak i od Gabard ili Klobučar. Takođe, osim u prve dve, nije učestvovao niti u jednoj zvaničnoj debati među demokratama i time se dobrano pomerio iz vidokruga demokratskih birača.\nNjegovo decenijsko senatorsko iskustvo, sklonost ka kompromisu (nisu mu strani ni dvopartijski predlozi zakona), naglašavanje značaja obrazovanja i dobar plan za rešavanje pitanja ilegalnih migracija u SAD, nisu bili od značaja demokratskim biračima. Očigledno je da umereni kandidati, kakav Benet nedvosmisleno jeste, ne prolaze dobro ovih dana.\nOstali demokratski kandidati koji su ostali u trci će svoje snage odmeriti na narednim unutarpartijskim izborima u Nevadi 22. februara.


Sednica Skupštine grada zakazana - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Sednica Skupštine grada zakazana\nSednica Skupštine grada zakazana\nsubota, 18 novembar 2017 12:23\tKragujevac.rs\nNakon konsultacija sa šefovima odborničkih grupa, Miroslav Petrašinović, predsednik Skupštine grada, zakazao je jedanaestu redovnu sednicu gradskog parlamenta za petak, 24. novembar.\nNa dnevnom redu ove sednice, pored ostalog, naći će se rebalans budžeta za 2017. godinu, koji se sprovodi iz tehničkih razloga zbog suficita budžeta zatečenog na završnom računu za 2016. godinu u visini od 200 miliona dinara a koji se rebalansom za 2017. godinu raspoređuje. Prema rečima predsednika Skupštine grada Miroslava Petrašinovića ovo jeste je jedna od značajnijih tačaka dnevnog reda ali pred odbornicima će se naći i odluka o izmenama i dopunama programa poslovanja za javno komunalna preduzeća jer na osnovu preporuke Gradskog veća predviđeno je da svojim zaposlenima isplate pomoć po osnovu kolektivnog ugovora u visini od 22 620 dinara.\nOdbornici gradskog parlamenta će odlučivati o sprovođenju javnog konkursa za imenovanje direktora javnih preduzeća čiji je osnivač Grad i to Gradske stambene agencije i Preduzeća za izgradnju grada. Predsednik Skupštine je najavio i razmatranje tačke dnevnog reda koja se tiče otpisa potraživanja Grada prema tri privredna subjekta koja su se privatizovala a na osnovu zaključka Vlade RS.\nOvo će biti najznačajnije tačke koje će biti na dnevnom redu gradske skupštine, kaže Petrašinović i dodaje da ukoliko bude bilo dopune materijala u roku koji to predviđa Skupština grada, odbornicima će biti distribuirani preko sekretara odborničkih grupa kako bi mogli da se pripreme za predstojeću sednicu gradskog parlamenta.


MI SMO JEDNA OD DVE NAJVEĆE PARTNERSKE PUNIONICE KOMPANIJE COCA-COLA I DRUGI NERASKIDIVI DEO COCA-COLA SISTEMA\nKompanija Coca-Cola i njenih 300 partnerskih punionica, uključujući i Coca-Cola HBC, zajedno čine Coca-Cola sistem, najveći sistem za distribuciju bezalkoholnih napitaka na svetu.\nNAŠA SARADNJA SA KOMPANIJOM COCA-COLA\nKompanija Coca-Cola je najveća svetska kompanija za proizvodnju napitaka koja posluje u više od 200 zemalja. Njena četiri brenda: Coca-Cola, Coca-Cola Light (Diet Coke), Sprite i Fanta, čine četiri od pet najpopularnijih bezalkoholnih gaziranih napitaka na svetu.\nCoca-Cola HBC jedna je od najvećih punionica proizvoda kompanije Coca-Cola, posluje u 28 zemalja, ima 56 punionica, 98 distributivnih centara, 19.500 dobavljača, više od 487.000 kupaca, a njeni proizvodi stižu do 615.000.000 ljudi na tri kontinenta.\nPartnerskim odnosom, kombinujemo znanje, resurse i iskustvo kompanije Coca-Cola sa stručnošću Coca-Cola HBC u flaširanju, distribuciji i prodaji, i na taj način, kao tim, doprinosimo stvaranju vrednosti za svoje kupce, potrošače i širu zajednicu.\nKompanija Coca-Cola proizvodi i prodaje koncentrate, baze i sirupe svojim partnerskim punionicama i vlasnik je brendova. Takođe, zadužena je za osmišljavanje strateških marketinških kampanja, brend menadžment, reklamiranje, promocije među potrošačima, odnose sa javnošću, strategiju unapređenja ambalaže i istraživanja tržišta..\nKao partnerska punionica, Coca-Cola HBC proizvodi, pakuje, prodaje i distribuira finalni proizvod kupcima, koji zatim naše proizvode prodaju potrošačima. Takođe, odgovorni smo za marketing prema kupcima i egzekuciju unutar prodajnih objekata.


Počela vježba "Vatreni štit 22" - prvi put dejstvuju rakete "kornet" - mojKontakt portal - Radio Televizija Kontakt\nPočela vježba “Vatreni štit 22” – prvi put dejstvuju rakete “kornet”\nU vojnom kompleksu “Pasuljanske livade” kod Ćuprije počela je združena taktička vježba sa noćnim bojevim gađanjem “Vatreni štit 2022” kojoj prisustvuje i predsjednik Srbije Aleksandar Vučić.\nVježbi prisustvuju ministar odbrane Srbije Nebojša Stefanović i načelnik Generalštaba vojske Srbije general Milan Mojsilović.\nAktivna faza vježbe počela je 4. aprila, a danas se održava vježba ojačane taktičke grupe u izvođenju odbrambene operacije u noćnim uslovima.\nNa vježbi učestvuje više od 1.000 pripadnika Kopnene vojske, Ratnog vazduhoplovstva i protivvazduhoplovne odbrane, 72. brigade za specijalne operacije i 63. padobranske brigade Vojske Srbije i više od 100 sredstava savremene ratne tehnike.\nPo prvi put će biti prikazano dejstvo noću novouvedenog ruskog protivoklopnog raketnog sistema “kornet-M” koji može da uništi kompozitni čelik do 1,3 metra debljine ili armirani beton do 3,5 metra na daljinama do 8.000 metara.\nVježba se realizuje radi unapređenja osposobljenosti komandi i dijela jedinica Vojske Srbije za izvođenje odbrambene operacije u različitim zemljišnim i vremenskim uslovima, danju i noću, prenose agencije.\nIz Plivskog jezera izvučeno tijelo žene iz Mrkonjić Grada


Fajt: Za EU je ključno pitanje stabilizacija Zapadnog Balkana\nU stanju u kakvom se trenutno nalazi Evropska unija, ona nije sposobna da prihvati nove članice, a 2025. godina koju je pomenuo predsednik Evropske komisije Žan Klod Junker ne znači ništa, jer on već 2019. godine više neće sedeti u svojoj kancelariji – poručio je Vinfrid Fajt sa Univerziteta u Frajburgu, jedan od govornika na međunarodnoj konferenciji “Evropska unija i Zapadni Balkan – povratak realpolitike”, koju je organizovao Istraživačko – izdavački centar Demostat.\nMiloš D. Miljković | Demostat 7. Dec 2018 | U fokusu\nGovoreći o novoj bezbednosnoj arhitekturi za Balkan, Fajt je istakao da je za EU jedno od ključnih pitanja stabilizacija pomenutog regiona jer je, kako je objasnio, ona ključna za pokretanje demokratskim procesa u ovom delu Evrope. Prema njegovom viđenju, većina zemalja EU prati američku spoljnu politiku, što je prema njegovoj oceni greška, jer se ona i dalje oslanja na način geopolitičkog promišljanja sa početka 20. veka.\n- Potrebno je prevazići slabosti EU i izbeći njenu dalju konfrontaciju sa Ruskom Federacijom. Ključni problem za bezbednosno politiku Unije je međudržavne prirode, jer u okviru nje postoji 27 različitih bezbednostnih politika. Potugal ima jedne, Grčka druge interese, kao i ostale članice. Najgore je to što dva ključna evropska igrača, Nemačka i Francuska, takođe imaju različita gledišta po pitanju bezbednosne politike; Za Francusku najveća pretnja dolazi sa juga i ona se ogleda u migrantima, dok je Nemačka okrenuta ka istoku i prati američku politiku – obrazložio je Fajt.\nPrema njegovom viđenju, iako je još uvek na dugom štapu, ideja o formiranju evropske vojske, koju je izneo perdsednik Francuske Emanuel Makron a sa kojom se saglasila nemačka kancelarka Merkel, predstavlja dobru zamisao. Međutim, dok se, prema Fajtovim rečima, to ne dogodi, neophodna je bolja vojna saradnja zemalja članica EU.\nGovoreći o uticajima velikih sila na Zapadnom Balkanu, on je naglasio da se, pored EU i Rusije, za ovaj prostor sve više interesuju Turska i Kina. Takođe, Fajt je upozorio da bi nestabilnost pomenutog regiona mogla da ohrabri ekstremne aktere da u njemu šire svoj uticaj.\n- Fransoa Miteran se protivio proširenju NATO-a, jer je smatrao da će to ugroziti bezbednost u Evropi, što se na kraju i dogodilo. Trebalo bi da se krene sa rešavanjem problema između velikih sila, kako bi se očuvala dobrobit i saradnja ljudi u regionu. Drugi korak bi bio da se stane sa proširenjem NATO-a, jer Rusija nema ništa protiv širenja EU, ali joj smeta ekspanzija Alijanse – naglasio je Fajt.\nKada je reč o procesu proširenja EU, prema njegovom sudu, ta politika u ovo vreme samo podgreva pogrešna očekivanja. Fajt je izneo uverenja da će se EU, ukoliko uspe da se konsoliduje i održi, u budućnosti sastojati od više krugova, a da će onaj centralni i najsnažniji činiti Nemačka, Francuska i eventualno Poljska.\nOn se dotakao i američke politike prema regionu Zapadnog Balkana, iznevši zaključak da je, od kada je Donald Tramp na čelu SAD, teško zaključiti šta ta svetska sila zapravo želi. Ipak, Fajt je naveo da je bivši predsednik Sjedinjenih Država Barak Obama fokus SAD-a preusmerio na Bliski istok i druge delove sveta.


BILA SI VELIKI BORAC, VOLIM TE! Drugarice se opraštaju od Minje, potresne poruke kruže internetom (FOTO)\nMinja D., Foto: Printscreen\nPosebna je priča koliko su ginuli Minjini drugari\nObjavljeno: 26.11.2020. 14:20h\nVest da je Minja D. u bolnici podlegla opekotinima usled infekcije zatekla je sve nas koji smo pratili njen oporavak od trenutka kada je uz pomoć hrabrih radnika izvučena iz požara u soliteru na Dorćolu.\nDavali smo krv, apelovali na sav glas da se novčano pomogne devojčici i njenoj porodici koja je za nekoliko minuta ostala bukvalno bez svega, iako je nismo poznavali. Posebna je priča koliko su ginuli Minjini drugari koje je stekla tokom skolovanja u OŠ " Braca Baruh" i u Osmoj beogradskoj gimnaziji.\nMinjine drugarice i drugovi stampali su plakate sa žiro računom za pomoć i po mnogim beogradskim školama pokrenuli humanitarne akcije da bi hrabra devojčica posle bolnickog lečenja imala gde da se vrati.\nMinja je trenirala odbojku i bila je kadetkinja OK " Obilić" pa je i Odbojkaški savez Srbije uzeo ucešće u akciju za pomoć. Mnoštvo odbojkaskih reprezentativki su izdvojile po nekoliko svojih plata da joj pomognu.\nSvi oni koji su je znali, sada se sa neizmernom tugom opraštaju od Minje Draganić potresnim porukama na drustvenim mrežama, a Jovana jedna od njenih najboljih drugarica objavila je kratak Minjin snimak iz šetnje gde se samo nekoliko meseci pre smrti radovala zivotu i uživala sa prijateljicom pred njihov ulazak u devojaštvo.\n- Reći ću samo da si bila divna osoba, uvek spremna da pomogneš. Borila se koliko si mogla i bila hrabra. Niko neće zaboraviti prelepog anđela koji je uvek bio nasmejan - napisala je Jovana na jednoj u nizu fotografija za Minju.\nMinjini prijatelji rešili su da joj posvete mural, te će najverovatnije on biti urađen na OŠ" Braca Baruh" koju je završila.\nSVI SU ŽELELI DA POMOGNU, BILI SMO UBEĐENI DA ĆE BITI DOBRO: Komšije potresene smrću Minje spasene iz požara\nMINJU SU SPASILI IZ POŽARA, A SADA JOJ POMAŽE I OPŠTINA: Veliki gest Starog grada\nHITNO, MINJI (15) JE POTREBNO JOŠ NEKOLIKO OPERACIJA! Ko može da donira kožu devojci sa Dorćola, NEKA SE JAVI!\nMinja D.Preminula devojčicaOpekotinePožar na DorćoluVatra


Popis stanovništva u BiH: Zatvorenici prvi popisani | Centar za nove inicijative\nIako popis stanovništva, domaćinstava i stanova u BiH zvanično počinje 1. oktobra, osuđenike i pritvorenike već popisuju, potvrđeno je “Nezavisnim” u nekoliko institucija. Kako saznaju „Nezavisne“, popis u zatvorima započeo je u ponedjeljak tako da će osuđenici i pritvorenici biti prvi koji će biti popisani zbog specifičnog položaja i mjesta gdje se nalaze.\nZatvorenici su tako prvi građani koji će odgovarati na pitanja iz popisnice, koja je već nekoliko godina zbog pitanja o nacionalnosti, jeziku i mjestu prebivališta bila predmet sporenja RS i FBiH.\nKako uvjeravaju nadležni u statističkim agencijama i zavodima, posao za najveće statističko istraživanje u zemlji je pri kraju, a ostalo je još samo da bude distribuisan popisni materijal i da bude odrađena petodnevna obuka popisivača koja će zvanično započeti 16. septembra.\n“Pripreme idu dobro i u skladu sa planom. Urađeni su džinovski koraci otkada smo dobili zeleno svjetlo za popis i fokus pažnje i aktivnosti trenutno je na popisnim komisijama jedinica lokalne samouprave”, rekla je Radmila Čičković, direktor Zavoda za statistiku RS.\nNaime, tokom prošle sedmice završena je obuka entitetskih instruktora i od sutra počinje petodnevna obuka za članove popisnih komisija i opštinskih instruktora koji će nakon toga po lokalnim zajednicama započeti obuku 18.879 popisivača.\n“Sada je najviše posla na jedinicama lokalne samouprave koje moraju da stvore sve preduslove za održavanje instrukcija i za pretpopisne pripreme. Sav materijal koji je predviđen za instruktažu je otpremljen, a popisni listovi su spremni i uskoro će biti distribuiran po opštinama i gradovima širom BiH”, kazala je Čičkovićeva.\nOna ističe da je nekim opštinama teško da stvore tehničke pretpostavke za popis, ali da to nije ništa novo jer od maja su znale šta ih čeka i uključene su u pripreme.\n“Mi očekujemo da će opštine to na vrijeme završiti i stvoriti neophodne uslove za popis domaćinstva”, rekla je Čičkovićeva.\nInače, popis stanovništva domaćinstava i stanova u BiH biće prvi nakon rata i na njemu će raditi oko 25.000 ljudi, tačnije 18.879 popisivača, 2.464 instruktora, oko 750 članova popisnih komisija i od 300 do 500 spoljnih saradnika plus zaposleni u statističkim agencijama i zavodima kao i službenici jedinica lokalne samouprave.\nPrema procjenama, popis stanovništva u BiH koštat će oko 42,6 miliona KM s tim da će BiH ukoliko zatvori finansijski plan od EU dobiti dodatni grant od 7,5 miliona eura koji će biti trošen za terenski rad.\nKako je predviđeno, popisivači će po jednom popunjenom obrascu kao naknadu dobiti od 1,75 do 1,95 KM, u zavisnosti od područja u kojem će raditi, dok će instruktori za svoj rad biti plaćeni 70 KM po popisivaču, a biće nadležni za sedam do deset popisivača.\nKako procjenjuju u Agenciji za statistiku BiH, popisivači zavisno od mjesta gdje rade moći će zaraditi najmanje 280 KM, a najviše 600 KM.\nPrethodni članak Građani Srpske u kafani potrošili 72.742 plate !\nSljedeći članak Po prvi put u BiH određena maksimalna dozvoljena količina afotoksina


Građanin Jacić tužio Grad Požarevac zbog koruptivnog pristupa borbi protiv korupcije - Dijalog.net\nNaslovna Borba protiv korupcije Građanin Jacić tužio Grad Požarevac zbog koruptivnog pristupa borbi protiv korupcije\nBeograd, 15. maj 2018. – Građanin Ljubomir Jacić tužio je Grad Požarevac zbog, kako kaže, koruptivnog pristupa borbi protiv korupcije.\nKako prenosi Boom 93, Jacić traži da se sudski poništi rešenje o obrazovanju komisije za praćenje Lokalnog akcionog plana za borbu protiv korupcije (LAF) u Požarevcu.\nJacić je bio jedan od kandidata za komisiju koji nije izabran u ovo telo. Postupak pred Višim sudom bi trebalo da se okonča početkom septembra.\nJacić je kao kandidat dobio jednu od najviših ocena po osnovu upitnika, a po svim drugim kriterijumima je ocenjen da „u potpunosti zadovoljava“ za članstvo u komisiji, prenosi Boom 93.\nJacić je predložio saslušanje svedoka odbornika Zvonimira Blagojevića i Zorana Gavrilovića iz Biroa za društvena istraživanja (BIRODI) kojima je, kako je naveo, poznato da je u slučaju formiranja LAF-a u Požarevcu prekršena procedura.\nPostupak po Jacićevoj tužbi biće okončan 4.septembra. Naredno ročište zakazano je za 5.jun, prenosi Boom 93.\nPrethodno Nedovoljno novca i političke volje za zaštitu životne sredine u Srbiji\nSledeće EU će u Sofiji potvrditi podršku evropskoj perspektivi Zapadnog Balkana\nTop Tags ljudska prava mladi konkurs Društvo evropske integracije Evropska komisija Srbija i Evropska unija mediji Evropska unija vladavina prava Vlada Republike Srbije Civilno društvo istraživanje lokalna samouprava OCD


Udar na džepove građana: Cijena struje u BiH naglo skočila, iako za to ne postoji nijedno realno opravdanje\nPovećanje cijena električne energije u Bosni i Hercegovini bilo bi opravdano samo u slučaju kada bi troškovi proizvodnje, kao što su oprema, repromaterijal i transport, bili znatno veći, što sada nije slučaj.\nJedini razlog zbog kojeg su elektroprivrede u Bosni i Hercegovini najavile poskupljenja električne energije jeste rast cijena na drugim tržištima. Ovaj razlog nije trebao biti presudan, zbog toga što na poskupljenje električne energije utiče niz drugih faktora, javlja BHRT.\n– Nije skočila tražnja, nemamo proizvodnju električne energije iz plina, nemamo oporezivanja CO2, i imamo dvije vjetroelektrane koje, radile, ne radile, ne utiču značajno na bilans energije. Prema tome, nema nijednog realnog razloga da električna energija u Bosni i Hercegovini poskupi, smatra ekonomista i član Centra za obnovljive izvore energije “ReSET” Damir Miljević.\nZa poskupljenje električne energije i gasa u Evropi, za razliku od Bosne i Hercegovine, postoje opravdani razlozi. Porast potražnje nakon masovnih zatvaranja uslijed koronavirusa, manja količina vjetra, smanjen kapacitet vode, samo su neki od razloga.\n– U nedostatku vjetra i hidroenergije povećana je potražnja za proizvodnjom električne energije iz gasa i iz uglja, a sve to skupa je imalo za posljedicu manju ponudu raspolozivog gasa u Evropi, što je sve skupa za posljedicu imalo poskupljenje gasa i električne energije, kaže Ognjen Marković iz Centra za obnovljive izvore energije “ReSET”.\nPovećanje cijena električne energije u Bosni i Hercegovini bilo bi opravdano samo u slučaju kada bi troškovi proizvodnje, kao što su oprema, repromaterijal i transport, bili znatno veći, što sada nije slučaj. Do nestašice električne energije i gasa ne bi trebalo doći, kažu iz “Reseta”. Prognoziraju da će poskupljenja u Evropi biti i u narednom periodu, što će se, kao i u ovom slučaju, vjerovatno odraziti i na Bosnu i Hercegovinu.\nNova godina – nove cijene: Poskupjelo brašno, slijede i pekarski proizvodi\n“Nevjerovatno je da je isti puter trenutno jeftiniji u Njemačkoj nego u BiH”


Božićni poklon crkvi – Nadlanu.com\nBožićni poklon crkvi\nObjavljeno 6. jan 2012. / 11:18:12\nGORNJI MILANOVAC, 6. januara 2012. (Beta) – Na tornju Crkve Sveta trojica u Gornjem Milanovcu u petak je, na Badnji dan, uključen novi automatski sat, umesto starog koji je više od 80 godina predstavljao simbol tog kraja.\nPredsednik opštine Milisav Mirković rekao je agenciji Beta da je dosadašnji satni mehanizam dotrajao i da nije više mogao da se ručno navija, zbog čega godinama nije radio, pa je iz budžeta izdvojeno 600.000 dinara za nabavku novog, sa elektronskom opremom.\nU Muzeju rudničko-takovskog kraja biće smešten dosadašnji sat, koji je gradu 1930. godine poklonio ministar Vojske Srbije od 1915. do 1918. godine i komandant Šumadijske divizije u toku Kolubarske bitke Božidar Terzić.\nNemački okupatori su taj sat 15. oktobra 1941. godine, kada je Gornji Milanovac spaljen do temelja, pogodili tenkovskom granatom.\nNovi sat, koji može da se vidi sa sve četiri strane, sinhroinizovan je sa crkvenim zvonom i na svakih 60 minuta otkucava tačno vreme.


Šokantan mesec iza nas, šta nas tek čeka?\nM. D.\t 30. jula 2016. 14:00\nProteklih mesec dana u svetu obeležili su nasilni i dramatični događaji, poput niza terorističkih napada, neuspelog vojnog puča u Turskoj, oružanih sukoba policajaca i Afroamerikanaca u SAD i glasanja Britanaca za izlazak te zemlje iz Evropske unije, čije je dalekosežne posledice u ovom trenutku teško sagledati.\nU Nemačkoj su se za manje od nedelju dana dogodila četiri teroristička napada, a poslednji je 24. jula izvršio Sirijac Mohamed D (27) u Ansbahu, nedaleko od mesta gde se održavao muzički fesival u Bavarskoj, pri čemu je sam stradao, dok je 15 osoba povređeno.\nNapad je usledio nekoliko sati nakon što je jedan sirijski izbeglica u gradu Rojtlingen kod Štutgarta mačetom ubio jednu ženu i ranio još dve osobe, a policija je zatim uhvatila napadaca i uhapsila ga.\nSamo dva dana pre napada u Rojtlingenu, 18-ogodišnji Nemac iranskog porekla je u Minhenu ubio devet, a ranio 27 osoba, nakon čega je izvršio samoubistvo pred očima policijaca.\nPoslednji napad dogodio se 18. jula kada je izbeglica iz Avganistana Muhamed Rijad, star 17 godina, napao sekirom i nožem putnike u vozu bavarskom gradu Vircburgu, prilikom čega su ranjene četiri osobe i jedna dok je bežala, dok je napadač ubijen.\nSve oči su bile uprte u Tursku 15. jula, kada je vojska pokušala da izvede puč i zbaci predsednika Redžepa Tajipa Erdogana sa vlasti.\nVlada u Ankari optužila je za pokušaj puča muslimanskog verskog vođu Fetulaha Gulena i zatražila od SAD njegovo izručenje, a pokrenula je i veliku čistku pristalica pučista na svim nivoima vlasti.\nDan pre neuspelog pokušaja vojnog puča u Turskoj, 14. jula na Dan pada Bastilje, 31-godišnji Tunišanin Mohamed Lahuaiej Bulel je kamionom na šetalištu u Nici usmrtio 84 osobe, a na stotine ranio.\nU SAD je došlo do više oružanih incidenata sa smrtnim ishodom, u kojima su policajaci ubili Afroamerikance u Luzijani i Minesoti, a snajperista u Dalasu ubio pet, a ranio sedam policajaca nakon čega su usledili brojni protesti.\nKomisija na čelu sa Džonom Čilkotom objavila je 6. jula veoma kritičan izveštaj o odluci Velike Britanije da uđe u rat u Iraku 2013. godine navodeći da su razlozi za vojnu akciju koje je predstavio tadašnji premijer Toni Bler su bili preuveličani.\nJedan od najsmrtonosnijih napada ikada izvedenih u Iraku dogodio se 3. jula kada je najmanje 213 osoba je poginulo, a više od 200 ranjeno u samoubilačkom napadu u Bagdadu, za koji je odgovornost preuzela Islamska država.\nTakođe, najmanje 45 osoba, uključujući 19 stranaca, ubijeno je u trostrukom samoubilačkom napadu oružjem i eksplozivom na istanbulski aerodrom Ataturk.\nBritanci su 23. juna šokirali svetsku javnost glasajući na referendumu da posle 43 godine napuste Evropsku uniju.\nBritanski premijer Dejvid Kameron podneo je nedugo potom ostavku na tu funkciju, a nasedila ga je dotadašnja ministarka unutrašnjih poslova Tereza Mej koja je u prvom obraćanju po preuzimanju dužnosti, obećala da će izgraditi novu ulogu zemlje nakon odluke o napuštanju EU i da će vlada biti vođena potrebama običnih ljudi.


RERI: Linglong da izradi kompletnu studiju uticaja - MediaSfera\nRegulatorni institut za obnovljivu energiju i životnu sredinu (RERI) žalio se Ministarstvu za zaštitu životne sredine, kao drugostepenom organu odlučivanja, i traži da se poništi rešenje kojim se od kineske kompanije Šangdong Linglong traži da izradi Studiju procene uticaja na životnu sredinu povodom izgradnje miksera za proizvodnju gume.\nKako je za Vojvodjanski istraživačko-analitički centar (VOICE) rekla pravnica Hristina Vojvodić, RERI smatra da Pokrajinskog sekretarijata urbanizam i zaštitu životne sredine nije smeo da izda rešenje za jedno fabričko postrojenje već je to trebalo da učini za kompletan industrijski kompleks koji se gradi u Zrenjaninu.\nVOICE piše da je Linglong izgradnju podelio na četiri celine i na taj način uspeo je da izbegne izradu studije o uticaju na životnu sredinu prilikom izgradnje fabričke ograde i pratećih objekata. U međuvremenu je obavezan da izradi Studiju uticaja u vezi sa izgradnjom same fabrike, a najnovijim rešenjem obavezan je da učini isto i prilikom izgradnje miksera za proizvodnju sirove gume.\n„Postupak je potrebno poništiti i započeti ga iznova. Ne možemo da tvrdimo da je Pokrajina namerno izdala ovakvo rešenje, ali možemo da tvrdimo da ono nije u skladu sa zakonom. Zakon o opštem upravnom postupku je propisao da rešenje mora da bude jasno i čitljivo svakom“, rekla je Vojvodić za VOICE i dodala da se RERI zalaže za poništenje rešenja Pokrajinskog sekretarijata i ponavljanje cele procedure.\nPrema njenoj oceni, ovo je jedinstvena situacija da je jedan projekat podeljen na četiri celine, ako se uzme obzir da je to, kako je često nazivaju, jedna od najvećih investicija u Srbiji.\n„Investitor može da pokuša da podeli projekat na više manjih celina, ali je na nadležnim organima da ga upozori da takvo ponašanje nije u skladu sa zakonom. Smatramo da je ovo jedinstven projekat jer funkcionalno predstavlja jedinstvenu celinu“, smatra Vojvodić.\nUpozorila je i da je važno istaći pitanje izdavanja integrisane dozvole, jer je za određena postrojenja u gumarskoj industriji nju neophodno pribaviti. Prema njenim rečima, takvim pristupom u slučaju buduće zrenjaninske fabrike maksimalno bi bio smanjen štetan uticaj rada postrojenja na životnu sredinu.\nPokrajinski sekretarijat ne deli mišljenje RERI-ja te u svom rešenju iznosi stav da za zrenjaninsku fabriku „nije neophodna integrisana dozvola“ jer se u budućem postrojenju neće proizvoditi osnovne organske hemikalije za proizvodnju gume, „nego će se ove hemikalije koristiti za proizvodnju sintetičke gume“.\nMinistarstvo zaštite životne sredine može da poništi rešenje nadležnog organa u AP Vojvodina, ali ne može da ga ukine.\n„Ukoliko bi bilo izrađeno više zasebnih studija o proceni uticaja za delove industrijskog kompleksa njihovi zbirni uticaji bi bili manji od uticaja na životnu sredinu koji bi navedeno postrojenje imalo ako bi se radila studija za celokupni industrijski kompleks. Ovim se gubi sama ideja i suština procene uticaja. To je pitanje odgovornosti vlasti u Zrenjaninu i vlasti na pokrajinskom nivou“, smatra Vojvodić.\nProblem sa čađi\n„Ne može investitor da odredi kapacitete pa da onda radi studiju o proceni uticaja. Ako postoje neki ograničavajući faktori, onda instalisani kapacitet mora biti manji, a samim tim i pomoćni objekti ne moraju biti tog kapaciteta“, rekla je pravnica RERI-ja.\nBazične sirovine koje se koriste za proizvodnju pneumatika su čađ, kreda, eterična ulja, sintetički kaučuk i stearin (derivat na bazi sumpora). Takve fabrike imaju mnogo mikserskih kapaciteta gde se mešaju sastojci od kojih se ona kasnije proizvodi.\nPrema mišljenju stručnjaka, problem sa čađi u vazduhu može biti prisutan ukoliko se ona dobro ne skladišti, a isti je slučaj sa kredom i sumporom. To se takođe odnosi i na sam proces proizvodnje jer ako nije zaokružen može dovesti do toga da vetar raznosi štetne materije i razvejava ih po okolini. U ovom slučaju to su poljoprivredno zemljište, grad Zrenjanin, obližnja sela i specijalni rezervat prirode Carska bara udaljen dva kilometra od buduće fabrike.\nPrema najavi kineskog investitora, fabrika gume biće izgrađena u tri faze, a prva faza trebalo bi da bude gotova 2021. godine. Kompletan završetak radova najavljen je za mart 2025. Kada fabrika bude u potpunosti izgrađena, u njoj bi trebalo da se proizvodi 3.600 tona finalnih proizvoda ili 13,6 miliona komada guma godišnje.\nNa sajtu kompanije Linglong piše da će se u zrenjaninskoj fabrici „primenjivati nove tehnologije kao što su veštačka inteligencija, mobilno istraživanje i industrijski roboti„, a da će sama proizvodnja podrazumevati „odličan kvalitet, zelenu proizvodnju i vrhunski brend“.


Prodajem kuću – rezidencijalni objekat u Sarajevu koji se nalazi na jako atraktivnoj, za stanovanje jako ugodnoj i mirnoj lokaciji, u naselju Breka ...\nProdajem kucu u Sarajevu koja se nalazi u naselju Briješće u ulici profesora doktora Ramiza Velića na granici sa naseljem Rajlovac, Opština Novi ...\nProdajem kucu u Sarajevu koja se nalazi na lokaciji Dobrinja C5 u ulici Brace Mulić, općina Novi grad. Kuća se nalazi uz novu brzu cestu aerodrom ...\nProdajem kuću u Sarajevu koja se nalazi u naselju Otes u ulici Mliništa. Kuća se nalazi na jako lijpoj i mirnoj lokaciji uz koju se nalaze i svi os ...\nProdajem etažiranu polovinu kuće sa dva stana, garažom i okućnicom površine 387 m2 koja se nalazi na lokaciji Vraca u ulici Vrbaska iznad tranzit ...\nProdajem kuću u Sarajevu koja se nalazi u opštini Centar na lokaciji Pionirska dolina u ulici Aleksandra Puškin. Kuća se nalazi na zemljišnoj par ...\nProdajem kuću u Sarajevu koja se nalazi na lokaciji Starog grada u ulici Ćemerlina. Kuća se nalazi u neposrednoj blizini fakulteta Islamskih nauka ...\nProdajem zemljište sa manjom kućom u Sarajevu koja se nalazi na lokaciji Rječica u ulici Paljevska između puta i potoka „Rječica“. Zemljište ...\nProdajem dvije kuće u Sarajevu koji se nalaze na lokaciji opštine Ilidža u ulici Rate Dugonjića. Kuće se nalaze na zemljišnoj parceli površin ...\nProdajem imanje u Sarajevu koje se nalazi na lokaciji Nahorevo Gornje, općina Centar. Radi se o imanju ukupne površine 5.467 m2 na kojem se nalazi ...\nStranica 10/24 : Podataka 237


Gradski Štab za vanredne situacije juče popodne je zbog, kako je navedeno, "epidemiološke situacije koja je označena kao preteća", doneo odluku o proglašenju vanredne situacije u gradu na Kolubari.\nNeke od odluka Štaba koje su na snazi od 7. jula jesu zabrane okupljanja u zatvorenom i otvorenom prostoru više od pet lica, u svim zatvorenim prostorima obavezno je nošenje zaštitnih maski i poštovanje fizičke distance od dva metra, zabranjeno je organizovanje svečanosti, kao i organizovanje sportskih i drugih zabavnih manifestacija.\nU Jovanji kod Valjeva, međutim, i sinoć je, drugo veče za redom, održan tradicionalni Ivanjdanski vašar a, na veselju koje je organizovano pod šatrama i ugostiteljskim objektima, uz prateći program tezgi za prodaju najrazličitijih stvari, hrane i pića uz sam put, prisutno je bilo par hiljada ljudi!\nJovanja, Ivanjdanski vašar ili ti popularnije "EXIT u Jovanji"\nKako svedoči video snimak koji je jedan od posetilaca vašara, koji dug niz godina nosi nezvanični naziv „EXIT u Jovanji“, podelio na Fejsbuku, pod jednom šatrom vidi se kako uz muziku posetioci igraju kolo, ima ih daleko više od pet na jednom mestu, o držanju fizičke distance nema ni govora. Retko ko nosi zaštitna sredstva, maske i rukavice.\nNa jednoj od šatri, doduše, stoji jasno obaveštenje o korišćenju sredstava za dezinfekciju ruku i držanju propisane distance.\nPosetioci vašara, međutim, izvesno se u najvećoj meri nisu držali tih uputstava, veseleći se do oko dva časa iza ponoći uz muziku nekoliko.\nNaravno tu su i tezge sa majicama, zastavama...\nKomentari na Fejsbuku o „EXIT-u u Jovanji“, u nekolicini valjevskih grupa, mahom su negativni zbog aktuelne epidemiološke situacije, uz zabrinutost da će „posetioci uskoro napuniti bolnicu“, a ima i posprdnih, poput komentara – „ne uklanjajte šatre, trebaće za COVID bolnicu“.\nU Valjevu do sada obolelo od korone 339 osoba\nInače, po poslednjim podacima Zavoda za javno zdravlje, u Valjevu je još 20 osoba pozitivno na korona virus, tako da je ukupan broj obolelih 339.\nNa infektivnom odeljenju Opšte bolnice hospitalizovano je osam pacijenata iz Valjeva, pet iz Uba i po jedan iz Lajkovca i Ljiga, dok je u kućnoj izolaciji 130 zaraženih iz Valjeva.\nNe primenjuju naredbe o merama sprečavanja i suzbijanja zaraze\nNaredbe o sprovođenju mera za sprečavanje i suzbijanje zaraze, koju je Štab za vanredne situacije doneo juče uvodeći vanrednu situaciju, još uvek se ne primenjuju.\nNaime, kako je za Vujić televiziju sinoć izjavila direktor Doma zdravlja i član Štaba za vanredne situacije dr Branka Antić – “za vanrednu situaciju i mere treba nam zeleno svetlo Ministarstva zdravlja”.\nRuska vakcina protiv virusa korona prva je u svetu koja je registrovana. To je juče obelodanio ruski predsednik Vladimir Putin.\nGlavna tema poslednjih dana jeste 1. septembar i kako će nastava izgledati za osnovce i srednjoškolce. Ipak, još jedna grupa "đaka" uskoro će otpočeti novu školsku godinu, a njihov povratak "u klupe" epidemiolozi sa strepnjom iščekuju. Studenti u novu školsku godinu kreću od oktobra, a ono što sve plaši jeste i njihov priliv iz cele Srbije, ali i okolnih država.\nUMESTO PIŠTOLJA - ŠPRIC Putin na nalsovnoj strani kao DŽEJMS BOND


Brodovi duhova na obalama Japana (VIDEO)\nDrveni brodovi, poznati kao “brodovi duhovi”, za koje se vjeruje da dolaze iz Sjeverne Koreje, i ove godine stižu do obala Japana.\nObalska straža je saopćila da je ove godine stiglo 95 trošnih brodova, u kojima se često nalaze ljudske kosti te ih zato nazivaju “brodovima duhovima”, prenose agencije.\nProšle godine su na japansku obalu doplovila 104 takva broda, navela je obalska straža i dodala da je na njima ukupno nađeno 30 tijela, kao i 40 preživjelih osoba.\nVjetrovi i jake struje drvene i slabo opremljene ribarske brodove iz Sjeverne Koreje odvedu prema sjevernoj obali Japana, gdje ih svake godine stigne na desetine.\nAgencije prenose da je ovogodišnji porast broja “brodova duhova” možda u vezi sa kampanjom za povećanje ulova ribe u Sjevernoj Koreji, kako bi se povećao izvor proteina za ishranu stanovništva u zemlji koja nastoji da osigura samodovoljnost u opskrbi hranom.\nKako bi ispunili uvećane kvote, sjevernokorejski ribari se otiskuju dalje od područja u kojima inače love i rizikuju da povrijede japansku ekskluzivnu ekonomsku zonu koja se pruža 200 milja od obale Japana.\nViše od trećine tih brodova ove godine stiglo je do sjevernog japanskog ostrva Hokaido, vjerovatno da bi zaobišli patrole japanske obalske straže.\nJapan donirao BiH lijek avigan za 100 oboljelih od Covid-19\nVlada Japana donirala je Bosni i Hercegovini japanski lijek “avigan” (favipiravir) u količini neophodnoj za liječenje 100 pacijenata oboljelih od Covid-19 zarazne...\nSnažan zemljotres jačine 6,3 stepena pogodio Japan\nSnažan zemljotres jačine 6,3 stepena po Richteru pogodio je danas jugozapadni dio Japana, ali nije izdato upozorenje za cunami, objavila je tamošnja...


Erdogan i Davutoglu igraju dvostruku igru: Nemačka postavila ultimatum Turskoj, u suprotnom preti nastajanje neke drugačije Evropske unije! | Web-Tribune.com\nHome / TEMA DANA / Erdogan i Davutoglu igraju dvostruku igru: Nemačka postavila ultimatum Turskoj, u suprotnom preti nastajanje neke drugačije Evropske unije!\n27. februara 2016.\tTEMA DANA 1 Comment\nKako navode, to je „kraj igre“ jer inače preti raspad evropskog sistema i nastajanje „neke drugačije Evropske unije“.\nTakođe, to je i suština zahteva na jučerašnjem zasedanju ministara unutrašnjih poslova Evropske unije da se do susreta šefova država ili vlada EU i turskog premijera Ahmeta Davutoglua 7. marta vidi na delu da je Turska prestala da dopušta da bande organizovanog kriminala neometano krijumčare imigrante u Evropu.\nPrema izvorima EU, kao jedna od traženih „opipljivih i jasnih mera“ zahteva se da Grčka, na osnovu ugovora o readmisiji, trajektima počne da vraća imigrante bez prava na azil nazad na turske obale, što bi morala da prihvati i Ankara.\nKomentatori, uključujući neke nemačke medije, „ultimatum Turskoj“ su prepoznali u javnim porukama, kao i procureloj razmeni mišljenja nemačkog ministra unutrašnjih poslova Tomasa de Mezijera s kolegama na zasedanju u Briselu, koji je rekao da Berlin od Ankare zahteva da konačno odmah počne da sprovodi akcioni plan EU-Turska o bitnom smanjivanju dolaska imigranata u Evropu, za šta je Turskoj odobreno i tri milijarde evra novca evropskih poreskih obveznika.\nVelike nedoumice da bi do 7. marta nešto bitnije moglo zaista da se dogodi ogledaju se ne samo u zajedničkim merama Austrije, Srbije i drugih zapadnobalkanskih država, što su neki komentatori već proglasili kao „novu austro-ugarsku koaliciju“, već i odluci Mađarske da sazove referendum o pitanju izbeglica, kao i Bugarske da pošalje trupe na granice prema Turskoj i Grčkoj.\nPariski dnevnik Figaro prenosi analizu uglednog francuskog istoričara Pjera Vermerena, specijaliste za Sredozemlje, severnu Afriku i talase imigracije, koji kaže da je nemoguće reći šta Evropu očekuje u ovoj godini, budući da „milioni lica čekaju na vratima Evrope, a njihov eventualni ulazak diktiraju prevashodno politički uslovi“.\nAutoritarni režimi su u stanju da kontrolišu svoje granice, a ono što se događa u Turskoj se zbiva uz blagoslov vlasti, smatra Vermeren.\nFrancuski analitičar dodaje da „ako bi Turci promenili stav, imigracija bi stala, ali je to i delo mafija i političkih naoružanih formacija – italijanske, turske i balkanskih mafija, kao libijskih džihadističkih grupa, koje se neizmerno bogate na trgovini ljudskim bićima“.\nNemački ministar policije De Mezijer je na ministarskom zasedanju juče u Briselu izneo stav da Brlin „do 7. marta hoće da vidi bitno smanjenje dolaska izbeglica preko tursko-grčke granice“ i da će „ako do toga ne dođe, biti nužno preduzimanje dodatnih evropskih mera“.\nNemački ministar nije podrobnije izneo šta će biti taj „scenario katastrofa“, kako su ocenili diplomate u Briselu, koji misle da Berlin onda neće imati kud, već da drastično ograniči broj ulazaka izbeglica na svoju teritoriju, s tim da o tome obavesti i druge članice u EU, koje bi nesumnjivo povukle slične poteze.\nBritanska ministarka Tereza Mej je celu situaciju ovako sažela: „Kod izbeglica konačno treba slomiti izvesnost da, pošto se ukrcaju na plovila u Egejskom moru, kupuju i kartu za put u Nemačku“.\nPrevious „Odjednom je osetio da ga neko posmatra i sledi, a užas je ispunio njegovo telo!“\nNext Ovo je RECEPT od samo 3 sastojka koji će vratiti rast vaše KOSE preko noći! (VIDEO)